Koncepcija međunarodnog istraživanja TIMSS 2019\nTIMSS istraživanje pripada grupi velikih međunarodnih komparativnih studija u okviru kojih se prate i analiziraju trendovi obrazovnih postignuća učenika iz matematike i prirodnih nauka na osnovnoškolskom uzrastu (IEA TIMSS Trends in Mathematics and Science Studies), ali pruža i mogućnost da se empirijski proučava odnos obrazovnih postignuća i kontekstualnih činilaca (škola, odeljenje, porodica). U ovom poglavlju predstavljamo metodološku i sadržinsku koncepciju ovog međunarodnog projekta (Cotter, Centurino & Mullis, 2020; Đerić, Gutvajn, Jošić i Ševa, 2020; Kelly, Centurino, Martin & Mullis, 2020; Marušić Jablanović, 2017; Mullis & Fishbein, 2020; Mullis, Martin, Goh & Cotter, 2020b; Mullis & Martin, 2017) radi praćenja i razumevanja sekundarnih analiza podataka iz ciklusa TIMSS 2019 prikazanih u ovoj publikaciji. Sadržaj ovog poglavlja može da pomogne donosiocima odluka u procesu planiranja i razvijanja budućih inicijativa u oblasti obrazovanja, ali i prilikom kreiranja vel...ikih pedagoških istraživanja nacionalnog i regionalnog karaktera. Pored toga, u ovom poglavlju praktičari mogu da pronađu pouzdane informacije o nastavi matematike i prirodnih nauka radi sveobuhvatnijeg razumevanja ishoda u prvom ciklusu obrazovanja u Republici Srbiji.\nistraživanje / međunarodno istraživanje / TIMSS / obrazovni trendovi / matematika / prirodne nauke / osnovna škola / učenici\nTIMSS 2019 u Srbiji : rezultati međunarodnog istraživanja postignuća učenika četvrtog razreda osnovne škole iz matematike i prirodnih nauka, 2021, 13-41\nBiblioteka „Pedagoška teorija i praksa” 53\nZa materijale Međunarodne asocijacije za evaluaciju obrazovnih postignuća (International Association for the Evaluation of Educational Achievement – IEA) koji su prikazani u ovoj knjizi dobijena je dozvola pod brojem IEA-21-021.\nUR  - http://ipir.ipisr.org.rs/handle/123456789/646\nAB  - TIMSS istraživanje pripada grupi velikih međunarodnih komparativnih studija u okviru\nkojih se prate i analiziraju trendovi obrazovnih postignuća učenika iz matematike i\nprirodnih nauka na osnovnoškolskom uzrastu (IEA TIMSS Trends in Mathematics and\nScience Studies), ali pruža i mogućnost da se empirijski proučava odnos obrazovnih\npostignuća i kontekstualnih činilaca (škola, odeljenje, porodica). U ovom poglavlju\npredstavljamo metodološku i sadržinsku koncepciju ovog međunarodnog projekta\n(Cotter, Centurino & Mullis, 2020; Đerić, Gutvajn, Jošić i Ševa, 2020; Kelly, Centurino, Martin\n& Mullis, 2020; Marušić Jablanović, 2017; Mullis & Fishbein, 2020; Mullis, Martin, Goh &\nCotter, 2020b; Mullis & Martin, 2017) radi praćenja i razumevanja sekundarnih analiza\npodataka iz ciklusa TIMSS 2019 prikazanih u ovoj publikaciji. Sadržaj ovog poglavlja može\nda pomogne donosiocima odluka u procesu planiranja i razvijanja budućih inicijativa u\noblasti obrazovanja, ali i prilikom kreiranja velikih pedagoških istraživanja nacionalnog\ni regionalnog karaktera. Pored toga, u ovom poglavlju praktičari mogu da pronađu\npouzdane informacije o nastavi matematike i prirodnih nauka radi sveobuhvatnijeg\nrazumevanja ishoda u prvom ciklusu obrazovanja u Republici Srbiji.\nT1  - Koncepcija međunarodnog istraživanja TIMSS 2019\nauthor = "Đerić, Ivana",\nabstract = "TIMSS istraživanje pripada grupi velikih međunarodnih komparativnih studija u okviru\nrazumevanja ishoda u prvom ciklusu obrazovanja u Republici Srbiji.",\nbooktitle = "Koncepcija međunarodnog istraživanja TIMSS 2019",\npages = "41-13"\nĐerić, I.. (2021). Koncepcija međunarodnog istraživanja TIMSS 2019. in TIMSS 2019 u Srbiji : rezultati međunarodnog istraživanja postignuća učenika četvrtog razreda osnovne škole iz matematike i prirodnih nauka\nBeograd : Institut za pedagoška istraživanja., 13-41.\nĐerić I. Koncepcija međunarodnog istraživanja TIMSS 2019. in TIMSS 2019 u Srbiji : rezultati međunarodnog istraživanja postignuća učenika četvrtog razreda osnovne škole iz matematike i prirodnih nauka. 2021;:13-41..\nĐerić, Ivana, "Koncepcija međunarodnog istraživanja TIMSS 2019" in TIMSS 2019 u Srbiji : rezultati međunarodnog istraživanja postignuća učenika četvrtog razreda osnovne škole iz matematike i prirodnih nauka (2021):13-41.


Partizan i Javor podelili bodove : Nadlanu.com\nPartizan i Javor podelili bodove\nObjavljeno 15. maj 2011. / 19:08:29\nPartizan je i pored remija zadržao prvo mesto na tabeli, ali će u slučaju pobede Crvene zvezde protiv Rada, crveno-beli smanjiti zaostatak za liderom šampionata na tri boda.\nCrno-beli su poveli u osmom minutu golom Stefana Babovića, a izjednačio je Sead Hadžibulić u 44. minutu. Partizan je mogao da postigne još jedan pogodak, ali je Radosav Petrović u 56. Minute promašio jedanaesterac.\nNajzaslužniji za bod Javora bio je golman Nemanja Supić, koji je odbranio penal, ali je i u nekoliko navrata dobrim intervencijama sačuvao svoju mrežu.\nObe ekipe imale su po jednu šansu na početku utakmice, Petrović pokušao je za Partizan, a Hadžibulić za Javor, ali nisu bili precizni.\nPartizan je poveo u osmom minutu golom Babovića sa oko 20 metara, kada je šuitrao preko "živog zida" i savladao golmana Nemanju Supića. Prethodno je fauliran Prins Tejgo. To je bio sedmi gol Babovića u Super ligi Srbije.\nDo ozbiljnije šanse crno-beli su došli u 20. minutu, kada se Nemanja Tomić driblingom oslobodio svog čuvara i šutnuo, ali je golman Javora izbacio loptu preko prečke u korner.\nIgor Stojaković je osam minuta kasnije šutirao sa ivice kaznenog prostora, ali je golman Partizana Vladimir Stojković izbio loptu u\nkorner. Posle kornera Zoran Randulić se našao sam na petercu, ali je loše šutirao.\nJavor je u tim trenucima bio opasniji, ponovo je pokušao Hadžibulić, ali je Stojković uspeo da izbaci loptu u korner. Četiri minuta kasnije Javor je izjednačio, kada je posle šuta Silva Eliomara Stojković odbio loptu do Hadžibulića, kome nije bilo teško da pogodi praznu mrežu.\nDomaći su i na početku drugog poluvremena nastavljali sa napadima, u 52. minutu Eliomar je dodao do Ifeanija Onilova, ali je ovaj šutirao pored gola.\nTri minuta kasnije sudija Miodrag Gogić dosudio je penal za Partizan, posle starta Gorana Dragovića nad Ivicom Ilievim, ali je Petrović bio neprecizan sa "bele tačke". Posle njegovog šuta Supić je uhvatio loptu.\nPartizan je posle toga preuzeo inicijativu, ali nije uspeo da napravi ozbiljniju šansu. U 72. minutu Zvonimir Vukić dodao je do Marka Šćepovića, koji je iz voleja pokušao da pogodi mrežu, ali je Supić uspeo da odbrani.\nJavor se do kraja utakmice branio i pokušavao iz kontra napada, a dobru šansu ekipa iz Ivanjice imala je u 89. minutu, kada je Stojaković izbio sam pred gol Partizana, ali nije uspeo da proigra nijednog svog igrača.\nU sudijskoj nadoknadi vremena pokušao je Iliev, ali je Supić odbranio njegov šut.\nU sledećem kolu, za vikend, Partizan će na svom terenu igrati protiv Čukaričkog, a Javor će u Kuli igrati sa Hajdukom.


Hronika Autor:Marko Radonjić17. dec. 202017:05\nOptužni predlog protiv Milana Kalinića zbog tuče na košarkaškoj utakmici koja se dogodila u hali Pionir u Beogradu aprila 2019. godine, nije prvi koji je poznatog glumca i tv voditelja izveo na optuženičku klupu. Kalinić je često imao problema sa zakonom, najviše zbog nasilničke vožnje po kojoj je nadaleko poznat, a teretili su ga i zbog krađe, a uslovno je osuđen i zbog pokušaja krađe televizora u Crvenoj Zvezdi.\nNa košarkaškoj utakmici Crvene zvezde i Partizana u aprilu 2019. Kalinić je u VIP loži nasrnuo na navijača i bivšeg funkcionera Zvezde Dalibora Dadu Krkovića nakon svađe oko mesta za sedenje, a optužnim predlogom tereti se za delo nasilničko ponašanje na sportskoj priredbi.\nKalinić je na saslušanju neposredno nakon obračuna u Pioniru priznao da se potukao sa bivšim sponzorom i funkcionerom Zvezde Daliborom Dadom Krkovićem i ispričao da je navodno da je sukob izbio oko fotelje, te da je Krković napao njegovog prijatelja, zbog čega se umešao u sukob.\nPriču je potvrdio i Krković koji je na sebe preuzeo odgovornost za izbijanje tuče.\nI ranije imao manje incidente\nPrekršajni sud u Beogradu raspisao je dve naredbe za privođenje Milana Kalinića zbog neodazivanja na sudske pozive, jer je napravio dva saobraćajna prekršaja. Naime, Kalinić je prebrzo vozio u naseljenom mesto, a druga naredba odnosila se na nepropisno preticanje, a na pozive suda radi izricanje presude i kazne se nije odazivao.\nKalinić pred sudom zbog tuče na Zvezdinoj utakmici VIDEO\nIzbor Blica ispričao je da su se pozivi suda vraćali, i da je bilo nemoguće da se locira glumac, pa je sudija bio primoran da policiji da naredbu za njegovo privođenje, ali i da oni nisu imali više sreće.\n„Zbog nemogućnosti da ga locira i dovede na ročište, sudija Prekršajnog suda u Beogradu otvorio je mogućnost da se Kalinić sam javi sudu. Zbog prvog prekršaja – brze vožnje, glumac to može uraditi svake srede od 10h do 13h, dok bi za drugi prekršaj trebalo da se javi bilo kog četvrtka u istom vremenskom intervalu“, naveo je izvor početkom 2019. godine i tada rekao da se on nije odazvao do tada na sud i da se odaje utisak da pokušava da izbegne izricanje kazne.\nTokom 2018. godine Kalinić je više puta kažnjavan zbog neprimerene vožnje.\nUglavnom su bile u pitanju kazne zbog prebrze vožnje, a zbog sudara u Brusu glumcu je bila oduzeta i saobraćajna dozvola. Osnovno javno tužilaštvo u Brusu zatražilo je 2017. godine novčanu kaznu od 250.000 dinara i šest meseci zabrane upravljanja motornim vozilom za voditelja zbog izazivanja saobraćajne nesreće koja se u bruskom selu Dupci odigrala 1. februara 2015. godine.\nTada je Kalinić svojim džipom udario u oštroj krivini u drugo putničko vozilo i izazvao udes u kome su bili povređeni mađarski državljani. Sud je tada zbog teškog dela protiv bezbednosti javnog saobraćaja propisao obaveznu meru privremenog oduzimanja vozačke dozvole Kaliniću, a glumac je nakon toga na sudu izjavio da nije vozio bahato, već da je samo naleteo na poledicu, što mu je omelo vožnju i izazvalo sudar.\nManji incident Kalinić je imao i 2014. godine, kada je, kako su prenosili mediji, „bahatio u avionu“.\nNaime, kako su preneli mediji, po sletanju na ciriški aerodrom, stjuardesa je probudila Milana, koji je zahtevao da ode u toalet u sklopu aviona, a šošto nije izlazio dvadesetak minuta iz njega, pilot je bio primoran da stoji u mestu uprkos opomenama sa aerodroma.\nPoznati glumac i tv voditelj optuživan je i za krađu predstave „Menjam ženu“, koju su, kako je tvrdio reditelj Rade Vukotić, promenio zajedno sa Minom Lazarević, Ivanom Kneževićem i Srđanom Ivanovićem u „Menjam muževe“ i sa kojom je zakazao turneju po Kanadi.\n„Dobio sam snimke njihove predstave iz Kanade i identični su kao moji snimci. Potpuno se podudaraju, tako da sad imam osnove i dokaze da tužim Milana i Minu (Lazarević). Ovo četvoro glumaca koji su godinama igrali u mojoj predstavi, sada su je ukrali“, rekao je između ostalog Rade Vukotić tada koji je mislio i da će Milan da odustane od svega, ali da je pao pod uticaj kolega.\n„Najgore je što su uzeli neplaćeno odsustvo u pozorištu kako bi išli da pljačkaju i rade ovo što rade po Kanadi. Ja ću da podnesem zahtev pozorištu i da im objasnim da je strašno da im dozvole da odsustvuju da bi radili sa mojim tekstom“, rekao je tada reditelj.\n„Pokušao da ukrade televizor“\nMilan Kalinić osuđen je sredinom oktobra 2011. godine na uslovnu kaznu u trajanju od četiri meseca sa rokom provere od dve godine, zbog toga što je krivičnog dela teške krađe u pokušaju, u saizvršilaštvu.\nNaime, nakon 19 godina sudskog spora, Kalinić, zajedno sa bratom Urošem, Darkom Stevovićem i Nikolom Kadrijem osuđen je zato što je iz prostorija Sportskog društva Crvena Zvezda, 1992. godine, pokušao da ukrade televizor „soni trinitron“.\n„Tokom postupka utvrđeno je da su okrivljeni izvršili krivično delo koje im se stavlja na teret, odnosno da su 1992. pokušali da odnesu iz prostorija Sportskog društva Crvena Zvezde televizor „soni trinitron“, a u čemu ih je obezbeđenje kluba sprečilo“, rekla je tada portparol Prvog osnovnog suda.\nTo je bilo ponovljeno suđenje, jer su u prvom oslobađajuća presuda ukinuta a suđenje vraćeno na početak.\nIstraga je dugo trajala, rađeno je veštačenje, a neko vreme okrivljeni su izbegavali da se pojave pred sudom.\nSpekulisalo se u javnosti i da se Milanu Kaliniću i njegovim saučesnicima stavljalo na teret pokušaj krađe dresa legendarnog fudbalera Dragana Džajića iz Muzeja Crvene zvezde, ali je potparolka Prvog osnovnog suda tada rekla da to nema veze sa istinom i da se isključivo vodio postupak za pokušaj krađe televizora.\nincidentikrađaMilan Kalinićoptužnicaprebrza vožnjaPrekršajni sudUtakmica


Apple-ova najskorija prinova koristi green screen tehnologiju u realnom vremenu - iMagazin\n2018/10/11 | 13:30\nApple je kupio sledeću kompaniju, koja podržava njihove AR ciljeve. Znanje o realizaciji AR naočara još uvek raste.\nApple je potajno kupio kompaniju Spektral, sa sedištem u Danskoj. Startup kompanija je specijalizovana za odvajanje pozadine u video klipovima, uz pomoć green screen tehnologije u realnom vremenu, koja se bazira na algoritmima mašinskog učenja. Iako je transakcija od 30 miliona dolara izvršena prošle godine, to je otkriveno tek nedavno.


Raste izgradnja stanova - Bizlife.rs\nRaste izgradnja stanova\n10:00 Beograd, 20/12/2018\nNa teritoriji Beograda tokom 2017. godine izgrađeno je 4.478 stanova, dok su u istom periodu prodata 15.672 stana, pokazuju poslednji podaci Republičkog zavoda za statistiku.\nIako zvanične informacije o broju izgrađenih stanova za 2018. godinu još nisu dostupne, na osnovu broja izdatih građevinskih dozvola može se zaključiti da je izgradnja stambenog prostora na teritoriji Beograda nastavila da raste i u 2018. godini. Naime, zaključno sa avgustom ove godine, izdato je 14 odsto građevinskih dozvola više nego u istom periodu prošle godine.\nKada je reč o prodajnim cenama stanova u novogradnji, one najviše zavise od lokacije i kvaliteta završnih radova. U centralnim gradskim zonama, kao što su centar grada, Novi Beograd, Vračar i Dedinje, prodajne cene stanova u novogradnji, sa uračunatim PDV-om, kreću se u rasponu od 1.750 do 2.250 evra po kvadratnom metru za projekte višeg kvaliteta gradnje, dok je najniža cena kvadrata u luksuznijim stanovima 2.250, a najviša ide čak i preko 3.000 evra.\nPrema podacima kojima raspolaže revizorska kuća Kreston MDM, najveći broj prodatih stanova u 2017. godini evidentiran je na teritoriji opštine Zvezdara sa učešćem od 19 odsto, zatim slede opštine Novi Beograd i Palilula sa po 13 odsto, Voždovac sa 12 odsto i Zemun sa 11 odsto.\nizgradnja nekretnine građevinske dozvole


Poker Srbija: Valeriu Coca Oslobođen Optužbi U Vezi 2015 World Series Of Poker Turnira\nValeriu Coca Oslobođen Optužbi U Vezi 2015 World Series Of Poker Turnira\nOni koji su pratili ovogodišnji World Series Of Poker, a verujemo da je to većina, su verovatno upoznati sa slučajem koji se desio na jednom od turnira u sklopu najvećeg svetskog anualnog poker festivala. Naime, moldavski igrač Valeriu Coca optužen je da je tokom $10.000 Heads-Up No-Limit Hold’em turnira varao markirajući karte, a na sve ovo se posumnjalo zbog njegovog čudnog ponašanja tokom igre.\nNaime, navedeni igrač je, iako poker amater, vešto uspevao da nadigra svoje protivnike tokom heads up duela na ovom turniru, a poslednji izazivač kojeg je izbacio ga je optužio za prevaru, odnosno markiranje karata. Sad, sumnja je produbljena gledajući njegovu uspešnu igru i činjenicu da prilično lako eliminiše protivnike. Ovo je svakako nekorektno jer nije prvi put slučaj da poker igrač amater odigra dobar turnir i osvoji visok plasman. Kada malo bolje i pogledamo, većina igrača koji trijumfuju na velikim turnirima uglavnom su nepoznati ili manje poznati igrači.\nU svakom slučaju, nakon provere utvrđeno je da Valeriu Coca nije varao i da nisu utvrđene nikakve nepravilnosti u njegovoj igri, te je nagrađen sa $54.545, koliko mu je pripalo za osvojeno deseto mesto na ovom turniru.


STANJE PUNE BORBENE GOTOVOSTI VOJSKE I POLICIJE, DO DALJNJEG | Kraljevo Online\nNASLOVNA VESTI STANJE PUNE BORBENE GOTOVOSTI VOJSKE I POLICIJE, DO DALJNJEG\nSTANJE PUNE BORBENE GOTOVOSTI VOJSKE I POLICIJE, DO DALJNJEG\nStanje pune borbene gotovosti Vojske i policijskih jedinica, uvedeno zbog akcije kosovske policije na severu Kosova, i dalje traje, a trajaće dok se ne proceni da su rizik više ne postoji.\nStanje pune borbene gotovosti Vojske i policijskih jedinica, uvedeno zbog akcije kosovske policije na severu Kosova, i dalje traje, a trajaće dok se ne proceni da su rizik više ne postoji, izjavio je u petak ujutro ministar unutrašnjih poslova Nebojša Stefanović.\nGostijući na Radio-televiziji Srbije Stefanović je rekao da se rade procene i stanje prati svakog dana, dok bezbednosne službe ne procene da rizik više ne postoji.\n“U trenutku kada predsednik Srbije na osnovu tih informacija bude procenio da se stanje pune biorbene gotovosti donekle spusti – onda će to biti učinjeno“, izjavio je Stefanović i dodao da su sve posebne i specijalne jedinice MUP-a spremne da u najkraćem mogućem roku budu iskorišćene za optimalno izvršenje svih zadataka.\nOn je ocenio da je na Kosovu i dalje „složeno stanje“ i ponovio ponovio da je Beograd raspolagao informacijama, ali ne od KFOR-a, nego preko svojih kanala, te da je predsednik Vučić upozorio šta su namere akcije.\nPodsetimo, KFOR je dan nakon akcije kosovske policije saopštio da je Beograd bio obavešten o planovima i da nikakvih iznenađenja nije bilo.


Alimpijević otkrio - Po čemu se Valensija izdvaja u Evroligi i zašto je ovaj meč važan za Zvezdu? - Sportske.net\nAlimpijević otkrio - Po čemu se Valensija izdvaja u Evroligi i zašto je ovaj meč važan za Zvezdu?\nIako Zvezdu očekuje početak plej-ofa ABA lige za vikend, trener Alimpijević uverava da duel sa Valensijom za njegove igrače ne dolazi u nevreme.\nBjelica uverava da Zvezdi ovo neće biti problem protiv ValensijeValensija je "zagrevanje" za MornarMiloje je bio Zvezdina želja!Hrvati strahuju: "Čović uvodi C ekipu u ABA ligu"Potvrđeno - Ukinut nacionalni ključ, evo kako će se popunjavati ABA liga!\nTokom večerašnjeg treninga ekipe Crvene zvezde mts pred sutrašnji duel sa Valensijom, novinarima se još jednom obratio trener Dušan Alimpijević.\nOn je najpre govorio i rivalu koga je Zvezda savladala u gostima, u prvom delu sezone. Od tada se igra Valensije promenila, a Alimpijević je objasnio i na koji način.\n''Posle lošijeg starta od deset vezanih poraza, Valensija je imala seriju od 11 mečeva, kada su ostvarili skor 6-5. U tih šest pobeda su upisali i zaista velike trijumfe nad CSKA, Barselonom, Panatinaikosom, Himkijem, Bambergom...\nTrener je promenio svoju filozofiju, pa se sada uključuje mnogo više igrača nego u prethodnom delu sezone. Čini mi se da je sada Valensija jedini klub koji igra aktivno sa 12 igrača u toku jedne utakmice.\nSada su im i nešto drugačije uloge. Po trojica-četvorica igrača se pojavljuje na poziciji 1, isto i na pozicijama 4 i 5. To im daje svestranost i ozbiljnost i u odbrani i u napadu. Ono što je najveća razlika, Valensija je mnogo bolja odbrambeno, pre svega zbog tako podeljenih uloga'', objašnjava Alimpijević.\nZvezda sada ima samo teoretske šanse za plasman u osam najboljih, ali bez obzira na to, motiv u sutrašnjem meču nije upitan. Iako mnogi smatraju da je ovaj duel neželjeno opterećenje za igrače Zvezde pred početak plej-ofa, Alimpijević to gleda na drugačiji način i naglašava zbog čega je ovaj duel važan za njegov tim.\n''Mi želimo da dobijemo svaki meč, značajno je za nas na koji način ćemo odigrati tu utakmicu. Tu mislim na pristup i izvršavanje postavljenih zadataka.\nEvroliga nam je dala zaista mnogo. Svakoj ekipi daje na kvalitetu posle toliko utakmica u ovom takmičenju. Ali, sad u ovom momentu, nemamo velikih šansi za plasman u Top 8. Sada ona postaje jedno fizičko pražnjenje, ali ne mislim da ta utakmica sa Valensijom dolazi u lošem trenutku. Naprotiv, nama treba jedna dobra partija pred Mornar.\nOvakav režim takmičenja već nas je prilčno navikao da imate maksimalno tri dana za pripremu, što je sasvim dovoljno. Ostali smo prvi u ABA ligi, imali velike pobede u Evroligi i sada treba da primenimo to iskustvo'', zaključio je Alimpijević.\nUtakmica Crvena zvezda mts - Valensija igra se u četvrtak od 18.45 u hali "Aleksandar Nikolić".\nOVDE pročitajte šta je novinarima večeras o meču sa Valensijom rekao i Nemanja Bjelica.


Karakas i Moskva pripremaju posetu Madura Rusiji - Sputnjik Srbija\n18:23 08 Decembar 2019\nKarakas i Moskva pripremaju posetu Madura Rusiji\n17:58 19.06.2019 (osveženo 18:10 19.06.2019) Preuzmite kraći link\nKarakas i Moskva zajedno rade na organizaciji posete predsednika Venecuele Nikolasa Madura Rusiji, saopštio je venecuelanski ambasador u Moskvi Karlos Rafael Farija Tortosa.\n„Odgovarajuće obaveštenje je poslato Ministarstvu inostranih poslova Rusije. Rusija i Venecuela su razmenile informacije neophodne za tu posetu. Punom parom ide priprema uslova za to da poseta bude realizovana što je pre moguće. Naše ministarstvo priprema raspored i, kada datum posete bude utvrđen, mi ćemo ga objaviti“, rekao je ambasador na marginama međunarodnog susreta o bezbednosti u Ufi.\nPrema zvaničnom saopštenju Karakasa, tokom posete je planirano potpisivanje brojnih sporazuma.\nBolton: Maduro zaključio novi milionski sporazum sa Rusijom\nRusija o novim vojnim ugovorima sa Venecuelom: Bolton izmišlja\nMaduro saopštio koliko je plaćeno za njegovo ubistvo


RT , T. T.\nMunje i gromovi usred snežne mećave iznenadili su ljude u ruskoj prestonici u subotu uveče. Nekoliko video-snimaka sa društvenih mreža prikazuje nadrealnu kombinaciju svetla, mraka i vejavice.\nSnimci koje su podelili stanovnici Moskve pokazuju tešku snežnu oluju, spojenu sa povremenim tragovima svetlosti, dok se čula i huka gromova.\nNema mnogo prilike da se u januaru vide munje u Moskvi: ovo je deveta zima sa munjama u poslednjih pedeset godina.\nPoslednja se dogodila u februaru 2015.\n- Ovo liči na pakao – napisao je jedan korisnik društvene mreže "instagram", komentarišući ono što se dešava sa druge strane njegovog prozora.\nSnimao je brodove u luci tokom nevremena i doživeo šok: Munja je raspalila i evo šta se desilo sa brodom (VIDEO)


Dodik: Bošnjaci nisu otvorili nijednu firmu u Srebrenici - Klix.ba\nDodik: Bošnjaci nisu otvorili nijednu firmu u Srebrenici\n8.5.2008. u 14:34\nPremijer Republike Srpske Milorad Dodik odbacio je kao neprihvatljive stavove Adila Osmanovića, potpredsjednika RS, da je jedino pravično rješenje za Srebrenicu da bude izdvojena izvan ustavnopravnog poretka RS-a, te optužio Bošnjake u Federaciji BiH da u Srebrenici "nisu otvorili nijednu firmu".\n"Činjenica je da nijedna firma iz Federacije BiH nije otvorila ni autopraonicu u Srebrenici da bi im pomogla, a pokušavaju da politička pitanja izdižu čak do Ujedinjenih nacija", rekao je Dodik na pres-konferenciji u Banjoj Luci.\nDodik je kazao da potpredsjednik RS-a može da ima stav, ali da "on ne daje mnogo do njega".\nPonovio je da je u Dejtonski sporazum "locirao" Srebrenicu u RS-u, te njene nadležnosti nad lokalnom zajednicom i tu se ništa neće promijeniti.\n"I Osmanovićeva izjava nije ništa novo sa stanovišta zahtjeva gospode iz Sarajeva i njihovih trabanata ovdje u RS-u. Takvih zahtjeva je bilo i prije i pokušavali su s nekakvim šatorskim naseljima, a pokušavat će i sada", naveo je Dodik.\nKomentirajući Osmanovićev stav da Ujedinjene nacije Srebrenicu treba da proglase prostorom izvan ustavnopravnog poretka RS-a "budući da su je u ratnom periodu proglasili zaštićenom zonom", Dodik je postavio pitanje Osmanoviću i drugima "kako se moglo desiti da u tri godine funkcioniranja zaštićene, demilitarizirane zone iz nje izlaze jedinice koje su vršile masakre i pokolje po okolnim selima".\nDodik je dodao i da o tome govori i posljednja knjiga koju je izdao Ibran Mustafić "Planirani haos".\nNaglasio je i da UN nemaju više ništa sa Srebrenicom i da se u vezi sa Srebrenicom više ništa neće dešavati nakon što je jučer prihvaćeno da postoje posebna izborna pravila za tu općinu.\nJoš jedno oštećenje plinske cijevi izazvalo paniku Sarajlija\n08.05.2008. u 14:37


Barometar slobode: Vlast vrši pritisak na izveštavanje - MediaSfera\nSrbija je 20. od 30 posmatranih zemalja u istraživanju Barometar slobode 2017. prema ukupnom ostvarivanju političkih i ekonomskih prava, kao i prema vladavini prava, a sloboda medija u većini posmatranih zemalja je u opadanju. Kada je reč o regionu, na listi pre Srbije nalaze se Hrvatska na 14. mestu, na 18. Albanija, na 19. Crna Gora, dok se iza Srbije na 21. mestu nalazi Makedonija, a na 25. mestu je Bosna i Hercegovina, navodi se u izveštaju koji je predstavljen u Beogradu.\nU delu izveštaja koji se odnosi na Srbiju, sloboda i nezavisnost medija su i dalje u opadanju zbog ozbiljnih izazova s kojima se suočavaju mediji i novinari. Ocenjuje se da vlast vrši politički i ekonomski pritisak na izveštavanje, a česte su i neprijateljske izjave državnih zvaničnika prema kritičkim medijima, a posebno prema istraživačkim novinarima.\nUrednička politika uglavnom je vođena finansijama i često je prisutna autocenzura, a novinare okružuju osećaj straha od gubitka posla, ili okruženje u kojem su zastrašivanje, pretnje i nasilje prema novinarima u porastu, kaže se u izveštaju.\nUčesnik na predstavljanju izveštaja u Beogradu Dušan Gamser rekao je da su, kada je reč o vladavini prava, pomaci učenjeni po pitanju uključivanja žena u politički život, a da je položaj migranata u Srbiji bio pristojan. On je dodao da su slobode medija i izražavanja ozbiljno pogoršane, da su pogoršanja vidljiva i kada je reč o pravima privatnosti, da je u obrazovanju prisutan problem akademske čestitosti i lažnih diploma i da postoji nedostatak tranzicione pravde.\n„Prisutno je nepriznavanje odluka međunarodnih sudova, a ratni zločinci zauzimaju visoka mesta u društvu“, rekao je Gamser.\nU izveštaju o Srbiji se navodi da je situacija u pravosuđu loša i da se veoma sporo poboljšava, a kao glavni nedostatak izdvojena je nedovoljna nezavisnost, efikasnost i integritet pravosuđa.\n„Politički pritisak na sudove predstavlja samo vrh ledenog brega. Politički uticaj na sektor zakona (policija, tužilac) ili na različite regulatorne organe je još jači. Njihova spremnost da reaguju i njihovu efikasnost zavise od saveta koje dobijaju od izvršne vlasti“, navodi se u saopštenju i kao primer za to navodi se slučaj Savamala koji se dogodio u noći između 24. i 25. aprila 2016. godnie, a i dalje je u predistražnoj fazi“.\nSloboda i pravičnost izbora smanjene\nU izveštaju se navodi i da su kao i u 2016. godini, sloboda i pravičnost izbora u Srbiji su smanjene, a građani žive u okruženju neprestanog održavanja izbora. Kako se navodi, kada je izabran za predsednika Srbije, Aleksandar Vučić premestio je neformalnu moć u zemlji sa premijerske na predsedničku poziciju, a pod njegovim uticajem nalaze se i izvršna i zakonodavna vlast, a pravosuđe neretko donosi odluke u skladu sa stavom vlade.\nKada je reč o svih 30 posmatranih zemalja na prvom mestu je Holandija, a na poslednjem, 30. Rusija.\nJedan od učesnika predstavljanja izveštaja Ivan Despotović rekao je da su političke slobode u svim zemljama bile u opadanju, a posebno u postkomunističkim zemljama i da je na to uticao rast populizma, a da su najviše trpele medijske slobode. Dušan Gamser rekao je da je 2017. godina bila godina napretka i značajnih proboja po pitanju LGBT prava. Profesor Pravnog fakulteta u Beogradu Branko Radulović rekao je da su za njega rezultati istraživanja očekivani i da smatra da je po pitanju političkih prava i vladavine prava napravljena realna slika Srbije, koju potvrđuje i „zdrav razum“.\nTagovimedija mediji prava sloboda vladavina


Olivera Jovićević, najnovije vesti - Naslovi.net\nLider pokreta Dveri Boško Obradović izjavio je da predsednik Srbije Aleksandar Vučić nije smeo da se suoči sa tri studentkinje koje su ga večeras čekale na tri različita ulaza Radio televizije Srbije. Ispred RTS-a gde su se okupile pristalice… »\nPredsednik Aleksandar Vučić je izjavio u Upitniku da je ušao u zgradu RTS na "išaran ulaz" u Aberdarevoj ulici i to pešice. Organizatori "1 od 5 miliona", s druge strane, tvrde da to nije moguće. Ne mislim da je rešenje da nekoga sačekavate i… »\nBez srama i blama. Sergej Trifunović je postavio uvredljiv tvit na račun voditeljke RTS-a i urednice emisije "Upitnik" koji se emituje na kanalu RTS1. U poruci stoji njena fotografija uz komentare: "Idemo lutko, brže, jače, dublje", kao i komentar… »\nBlic pre 30 minutajoš 10 povezanih\nU nesreći u rudniku u Kini poginulo 15 osoba\nN1 Info pre 35 minutajoš 8 povezanih\nSrpski studenti iz Hongkonga sleteli u Beograd


Ankara: Odgovorićemo na naloge za hapšenje posade Fatiha\nBy Newsroom / Објављено на: June 10, 2019\nReakcija Turske na diplomatske poteze Kipra kojim pokušava izbeći bušenje u EEZ\nTurska ne napušta strategiju stvaranja napetosti što je očito iz prve reakcije međunarodne naloge za hapšenje Republike Kipar prema posadi broda za bušenje „Fatih“, koji plovi u kiparskoj Ekskluzivnoj ekonomskoj zoni. Nalozisu izgleda urodili plodom jer su, prema nezvaničnim informacijama, u poslednjih nekoliko časova više članova posade „Fatiha“, uglavnom severnoevropskog porekla, zatražili da raskinu ugovore i napuste brod.\nOva informacija nije direktno potvrđena, ali indirektno izgleda da je tačna te, sudeći po reakciji Ankare, imala je efekta.\n“Mi pomno pratimo izveštaje u medijima koji kažu da je administracija kiparskih Grka na Kipru izdala naloge za hapšenje radnika na brodovima za podršku brodu bušilici “Fatih”,“ rekao je portparol turskog ministarstva spoljnih poslova, Hami Aksoi.\nPrema medijskim izveštajima on je ove poternice proglasio nevažećim, rekavši da taj potez ide preko svih granica i Turska neće oklevati da odgovori.\nOn je takođe okrivio kiparske Grke za kršenje prava kiparskih Turaka, ukazujući da tvrdnje da pomorski region, u kojem je danas brod „Fatih“, pripada Republici Kipru, nisu u skladu sa međunarodnim pravom.\n“Ako je ova odluka istinita, što krši prava kiparskih Turaka i ignoriše ih, onda to neće imati nikakvu pravnu snagu za nas. Ako je administracija postupala sa takvom drskošću, onda nemojte sumnjati da ćemo odgovoriti na odgovarajući način”, rekao je on./ibna


Odaberite Mercedes-Benz limuzinu: Pola cijene sada, a pola za 12 mjeseci - Akta.ba\nOdaberite Mercedes-Benz limuzinu: Pola cijene sada, a pola za 12 mjeseci\n25.05.2015 13:50:21 / Izvor: eKapija.ba\nMercedes-Benz STARline pripremio je posebno primamljivu ponudu za C i E-klasu, sa poklon paketom opreme u vrijednosti od 5.720,- KM i posebnim finansiranjem sa plaćenjem polovice iznosa naredne godine, bez bilo kakvih dodatnih troškova. Ponuda uključuje i Forte 5 – integrisani servisni paket.\nMercedes-Benzove limuzine C i E-klase dostupne su u STARlineu po izuzetno atraktivnim prodajnim uslovima. Ovaj ovlašteni Mercedes-Benz partner u Sarajevu, pripremio je posebno primamljivu ponudu za sve ljubitelje vozila sa trokrakom zvijezdom, u sklopu koje C i E-klasa dolaze sa paketom dodatne opreme na poklon. Kupci su slobodni odabrati dodatnu opremu za svoju novu premium limuzinu u skladu sa svojim potrebama i preferencijama, a STARline im poklanja dio odabrane opreme u vrijednosti od 5.720,- KM.\nUz poklon paket opreme obezbjeđena je i posebna ponuda sa plaćanjem polovine cijene vozila odmah, a druge polovine za 12 mjeseci. Zahvaljujući finansiranju putem lizinga sa 0 % kamatne stope i 0,- KM troška obrade, svi kupci tako mogu uživati u vožnji odmah, a pola iznosa platiti tek u 2016. godini, i to bez bilo kakvih dodatnih troškova.\nPonudu zaokružuje servisni paket Forte 5, sa kojim kupci novog Mercedes-Benza ne moraju razmišljati o cijeni servisa, jer vozila dolaze sa uključenim besplatnim redovno servisnim održavanjem u trajanju od 5 godina ili 100.000 pređenih kilometara.\nOva ponuda predstavlja izuzetnu priliku koja se ne propušta.\nDetaljne informacije o vozilima i popustima kupci mogu dobiti u STARlineovom prodajno-servisnom centru u Vogošći ili na www.starline.ba.\nTAGOVI: Mercedes-Benz mercedes star line starline\nJesenja ponuda novih vozila Starline\nPutujte sa stilom uz dodatnu Mercedes Benz opremu


Srbija i Kosovo: masovne grobnice i važnost otvaranja arhiva | Politika | DW | 02.12.2020\nOstaci tela pronađenih u Batajnici\n„Kada se u Briselu otvorila tema nestalih, rekli smo da ćemo, gde god nam i ma ko kaže, da odemo i vidimo ima li ostataka bilo čijih leševa, jer je to civilizacijsko dostignuće. Ali rekli smo i da tražimo da oni vrše iskopavanja na pet lokacija na Kosovu, i posebno u Metohiji, gde verujemo da ima pokopanih Srba. Rekli smo da ćemo doći sa njihovom privremenim organima da prisustvujemo tim iskopima – i naravno, oni to nisu prihvatili“, izjavio je 24. novembra predsednik Srbije Aleksandar Vučić.\nNa osnovu toga, postavlja se pitanje za koje je lokacije Prištini upućen zahtev za iskopavanja i kako su kosovske vlasti obrazložile svoju odluku da taj zahtev odbiju.\n„Beograd je u više navrata urgirao proveru i eventualnu ekshumaciju na lokacijama Lapušnik, Dojnice, Košare, Đakovica, Budisavci. Za te lokacije postoje precizne informacije, kao i za više lokacija na kojima su zakopani posmrtni ostaci ubijenih Srba koje bi trebalo što pre proveriti“, odgovorili su na upit DW predstavnici Komisije za nestala lica vlade Srbije.\nPriština se, navela je Komisija, nije izjasnila da ne želi da se informacije provere, ali „svesno izbegava odlazak na navedene lokacije“.\n-pročitajte još: Ćutanje o novoj masovnoj grobnici u Srbiji\nLapušnik i Đakovica\nLapušnik se, kao mesto gde je bilo zatočeno tridesetak osoba koje su uhapsili pripadnici OVK, pominje i u redigovanoj optužnici protiv bivših pripadnika OVK, Hašima Tačija, Kadrija Veseljija, Redžepa Seljimija i Jakupa Krasnićija. Optužnicu protiv njih, za zločine protiv čovečnosti 1998. i 1999. na Kosovu i u Albaniji, podiglo je Specijalizovano tužilaštvo Kosova, sa sedištem u Hagu.\nHašim Tači u sudnici u Hagu\nU optužnici je kao mesto zločina pomenuta i Đakovica, a o njoj je 24. novembra govorio i Aleksandar Vučić, kao o lokaciji gde se veruje da se nalaze posmrtni ostaci ubijenih Srba.\nOsim toga, u svom godišnjem izveštaju o radu za prošlu godinu, Komisija za nestala lica navela je da su 2018. u Đakovici ekshumirani ostaci nekoliko osoba srpske nacionalnosti koje su stradale tokom rata na Kosovu, a čiji je identitet utvrđen DNK-analizom.\n„Mnogo ljudi koji su bili zatvoreni u nelegalnim pritvorima u Đakovici i njenoj okolini svedočili su o torturama, ubistvima i mestima gde su ubijeni ljudi bili zakopavani. Na osnovu svih informacija koje su analizirane, došlo se do podataka da postoje lokacije u okolini Đakovice koje je neophodno proveriti i za koje se opravdano veruje da se u njima nalaze posmrtni ostaci ubijenih Srba i nealbanaca. Informacije o tim lokacijama ne možemo da saopštavamo“, navela je za DW Komisija za nestala lica vlade Srbije.\nDW je prosledio upit i Komisiji za nestala lica vlade Kosova s pitanjem da li im je poznat zahtev iz Beograda da se istraži pet lokacija, i da li je Priština, i sa kojim obrazloženjem, to odbila. Odgovor, do objavljivanja ovog teksta, nije stigao.\nI dalje bez potpunog otvaranja arhiva\nVučićeva izjava o pet lokacija koje bi trebalo istražiti usledila je desetak dana pošto je na lokalitetu rudnika Kiževak u Srbiji pronađena nova masovna grobnica sa, kako se veruje, posmrtnim ostacima ubijenih Albanaca.\nKomisija za nestala lica saopštila je 30. novembra da je u Kiževku počela ekshumacija i da će sa posmrtnih ostataka biti uzeti uzorci za DNK-analizu. Ukoliko analiza potvrdi pretpostavke da su u Kiževku pokopani ubijeni pripadnici albanske nacionalnosti, biće to (pored Batajnice, Perućca, Petrovog Sela i Rudnice, gde je ukupno pronađeno 941 telo kosovskih Albanaca) peta lokacija masovne grobnice u Srbiji sa ostacima ubijenih kosovskih Albanaca.\nLokacija masovne grobnice u Kiževku kod Raške\nSumnja se da su u Kiževku srpske snage tajno zakopale ostatke kosovskih Albanaca ubijenih u selu Rezala na Kosovu 1999. godine. Taj podatak, iz izveštaja SAD o napretku ljudskih prava na Kosovu iz 2015. godine, preneo je Radio Slobodna Evropa 23. novembra, ali se na te navode niko od zvaničnika u Srbiji nijednom rečju nije osvrnuo.\nIpak, tri dana kasnije, direktor Kancelarije za KiM Petar Petković je, u intervjuu u kojem je govorio i o pronalasku grobnice u Kiževku, rekao da je na poslednjem sastanku u Briselu Priština odbila da preda arhive OVK. Iz njih se, rekao je Petković, vidi koliko ima masovnih grobnica Srba i nealbanskog stanovništva.\nNa tome je, u izjavi za „Politiku“ objavljenoj istog dana, insistirao i nekadašnji predsednik Izvršnog veća KiM, Zoran Anđelković, koji je dodao da je Srbija „dala sva dokumenta Hagu“.\n„Samo delimičan uvid“\nPostavlja se istovremeno i pitanje da li su u Srbiji otvorene sve arhive koje mogu da pomognu da se otkriju sudbine ljudi koji se više od 20 godina od kraja ratova i dalje vode kao nestali. I da li je Komisija za nestala lica dobila sva dokumenta koja je tražila od institucija Srbije, međunarodnih organizacija ili sudova koji bi mogli da ukažu na mesta masovnih grobnica.\nNa ta pitanje su DW-u iz Komisije odgovorili da je Beograd od 2005. godine Prištini predao oko 2.500 dokumenata iz arhive MUP-a i Ministarstva odbrane, na osnovu kojih su ekshumirani posmrtni ostaci osoba albanske nacionalnosti. Navedeno je i da je ostvaren „samo delimičan uvid“ u dokumentaciju Haškog tribunala, KFOR-a, NATO-a, UNMIK-a, OEBS-a, i EULEKS-a.\nO neophodnosti da se otvore arhive govorila je i premijerka Srbije Ana Brnabić, koja je, (prema izveštaju Komisije za nestala lica), prošle godine izjavila da će Srbija insistirati na otvaranju tuđih, ali i svojih arhiva, kako bi se rasvetlila sudbina nestalih.\nForenzičari tokom iskopavanja masovne grobnice u Rudnici, u Srbiji 2014.\nO potrebi da se u Srbiji otvore sve arhive vojske u policije najmanje dva puta je ukazao i Fond za humanitarno pravo (FHP). To je najpre učinio 2016. u dosijeu „Pristup dokumentima o zločinima protiv međunarodnog prava u posedu institucija Srbije: državna tajna jača od prava na istine“, a dve godine kasnije tom pitanju posvetio je i svoj „Predlog praktične politike“.\nDržavna tajna u narednih 30 godina\nNa važnost otvaranja svih arhiva ukazala je i istraživačka mreža BIRN koja je u avgustu ove godine podsetila da je FHP 2014. godine od Ministarstva odbrane tražio dokumenta koja se tiču delovanja 37. Motorizovane brigade Vojske Jugoslavije tokom rata na Kosovu. Ubrzo posle toga, celokupna arhiva te brigade proglašena je državnom tajnom za narednih 30 godina.\nIstraživanje arhive o 37. motorizovanoj brigadi pokazalo se kao neophodno, jer je FHP utvrdio da su u njenoj zoni odgovornosti bila sela Donji Zabelj, Gladno selo, Rezala i Staro Čikatovo, gde su ubijeni pripadnici albanske nacionalnosti, a čiji su posmrtni ostaci pronađeni u grobnici u Rudnici.\nTom brigadom komandovao je tokom rata Ljubiša Diković, koji je na mestu načelnika generalštaba Vojske Srbije bio od 2011. do 2018 godine.\nOdluku da se arhiva o brigadi proglasi državnim tajnom doneo je bivši ministar odbrane Srbije Bratislav Gašić, koji je na toj funkciji bio između 2014. i 2016. godine.\n„Paradoksalno je da je Gašić sada direktor Bezbednosno-informativne agencije Srbije. To nam samo pokazuje da se oni koji kriju podatke i potencijalno prikrivaju zločine, suprotno Zakonu o tajnosti podataka, vrlo brzo nagrađuju“, rekao je u avgustu programski koordinator Inicijative mladih za ljudska prava, Marko Milosavljević, a preneo BIRN.\nKljučne reči Srbija, Kosovo, masovna grobnica, Kiževak, Lapušnik, Dojnice, Košare, Đakovica, Budisavci\nTrajni link https://p.dw.com/p/3m6Yf


Stefanović: Dobri rezultati rada Policijske uprave Bor – RADIO TELEVIZIJA BOR\nStefanović: Dobri rezultati rada Policijske uprave Bor\nBOR – Potpredsednik Vlade Republike Srbije i ministar unutrašnjih poslova Nebojša Stefanović, posetio je danas Policijsku upravu u Boru gde je razgovarao sa policijskim službenicima i rukovodstvom.\nKako je naglasio Nebojša Stefanović, radnicima policije obezbeđena su nova moderna sredstva za rad i oprema. Osim novih vozila koja su nedavno stigla obezbeđeni su i računari, skeneri i prateća neophodna oprema, nove uniforme za policiju i vatrogasce, a do kraja godine može se očekivati i povećanje zarada.\n„Danas smo nabavili još jedan deo opreme za Policijsku upravu u Boru koja se ogleda u računarima, štampačima, skenerima i klima-uređajima. Nastavićemo taj proces, a do kraja godine nabavićemo nova vozila i nove interventne uniforme za vatrogasce, kao i nova terenska vozila za policiju“ – naglasio je Nebojša Stefanović.\nStefanović je naglasio da je zadovoljan radom borske policijske uprave, pre svega brzinom kojom je rešen nedavni zločin u selu Jabukovac i da će se aktivna borba protiv kriminala, pre svega u oblasti narkomanije nastaviti.\n„Mislim da je Policijska uprava u Boru dobro radila svoj posao u proteklom periodu i u borbi protiv nasilja u porodici i ostvarila značajne rezultate. Naravno, potrebno je da čitavo društvo u Srbiji ima svest da moramo zaštititi žene, da moramo da pokažemo da smo protiv bilo kakvog nasilja i da nasilnici ne mogu biti blagonaklono gledani“ – rekao je Stefanović.\nSprečavanje trgovine narkoticima i borba protiv porodičnog nasilja biće i u narednom periodu među prioritetima u radu svih policijskih uprava u Srbiji, naglasio je ministar unutrašnjih poslova Republike Srbije Nebojša Stefanović tokom posete policijskoj upravi Bor.\nTags: borba protiv kriminala, ministarstvo unutrasnjih poslova, nebojsa stefanovic, oprema, policijska uprava bor, rezultati rada, vozila, zarade, zločin u Jabukovcu\nPrevious Počinje Festival viteštva Just Out\nNext U toku je konkurs za medicinske sestre za rad u Nemačkoj\nBobana Momčilović Veličković najbolja sportistkinja 2020. godine\n20 sati ago Javorka Gojković\n20 sati ago Dušica Stojanović


Vuković: SDS je narušena iznutra - NTV Arena\nVuković: SDS je narušena iznutra\nSrpska demokratska stranke je narušena iznutra i nije se uspjela transformisati u modernu stranku, a odavno je nagrizaju i unutrašnji konflikti, rekao je bivši član Glavnog odbora SDS-a Drago Vuković.\nVuković je naveo da je to partija čije rukovodstvo nije stalo pred ogledalo i upitalo se šta ona predstavlja danas.\n“Imaju očigledne slabosti, izgubili su Doboj koji im je bio bastion i jednog odbornika u Banjaluci, a onda čujete da lider kaže kako će pobijediti na izborima”, izjavio je Vuković za “Glas Srpske”.\nOvaj profesor Univerziteta u Istočnom Sarajevu smatra da je jedan od razloga za loše stanje u SDS-u i taj što ne postoje nikakvi kriterijumi prilikom kadriranja i novih članova.\nPredsjednik Glavnog odbora SDS-a Milan Miličević rekao je za banjalučki dnevnik da je dobro da postoje različita mišljenja i stavovi u stranci, ali da nije dobro da takve stvari izlaze u javnost.\nPosljednje trzavice u SDS-u desile su juče kada je zamjenik predsjednika stranke Milan Radović optužio poslanika SDS-a Davora Šešića da je najveći krivac za loše stanje u gradskom odboru ove stranke u Banjaluci.\nRanije se Šešić obrušio na bivšeg lidera stranke Mladena Bosića ističući da Bosić lobira među partijskim kolegama da on bude isključen iz stranke.\nTags: drago vukovic, politika, rs, sds, stranke, zemlja\nBesplatni pregledi za dijabetičare u Loparama: Podijeljeno 270 aparata za mjerenje šećera u krvi


Odlazi Malvejni, kongresmen Medouz novi šef osoblja Bele kuće\nMark Medouz, kongresmen iz Južne Karoline, tokom procesa opoziva je na TV stanicama odlučno branio predsednika Trampa.\nPredsednik Donald Tramp, koji je kritikovan zbog načina na koji je njegova administracija pristupila krizi epidemije koronavirusa, postavio je republikanskog kongresmena Marka Medouza za novog šefa osoblja i smenio Mika Malvejnija, koji je više od godinu proveo kao vršilac dužnosti šefa osoblja.\nTramp je u seriji tvitova sinoć saopštio iznenadnu promenu, i najavio je da će Malvejnij biti novi specijalni izaslanik Sjedinjenih Država za Severnu Irsku.\n"Odavno sarađujem sa Markom i imamo veoma dobar odnos", napisao je Tramp i zahvalio Malvejniju, koji je sve vreme bio vršilac dužnosti - na tome što je dobro služio administraciji.\nDugo se nagađalo da će Medouz preći u administraciju a objavio je da se neće ponovo kandidovati za svoje mesto kongresmena iz Severne Karoline. On je četvrti Trampov šef osoblja od kada je predsednik stupio na položaj.\nOdlazeći vršilac dužnosti šefa osoblja Bele kuće Mik Malvejni\nOdluka je doneta u trenutku dok se Trampova administracija suočava sa kritikama zbog reagovanja na izbijanje zaraze koronavirusom. Malvejni je bio zadužen za koordinisanje odgovora administracije na virus dok Tramp nije imenovao potpredednika Majka Pensa da na nivou cele vlade radi na merama za sprečavanje širenja koronavirusa.\nMalvejni je mesecima marginalizovan unutar Bele kuće, gde je imao sve manju ulogu a Tramp je mesecima razmišljao o promeni šefa osoblja ali je želeo da sačeka da se završi procedura opoziva, tvrdi anonimni izvor iz administracije.\nMalvejnijevi saradnici su međutim odbacivali glasine o njegovom odlasku i do nedavno govorili da on planira da ostane na položaju bar dok ne prođu izbori u novembru.


Da li sledi novi prekid sezone u Americi? - Sportska centrala\n1 avg 2020. 14:13\nČelni ljudi američke MLB lige poručili su Asocijaciji igrača da moraju mnogo ozbiljnije da shvate i primenjuju zdravstvene protokole koji su uvedeni zbog pandenije koronavirusa, ili će sezona biti prekinuta.\nKako prenosi ESPN, igrači kojima je preneta poruka se plaše da bi sezona mogla da bude prekinuta možda već u ponedeljak, ukoliko bude još pozitivnih testova, a pojedinci nastave da prenebreguju zdravstveni protokol. Komesar MLB Rob Malfred je tu poruku preneo izvršnom direktoru Asocijacije igrača Toniju Klarku, pošto je utakmica između Milvoki Bruersa i Sent Luis Kardinalsa postala poslednja u nizu koja je otkazana. Razlog za to su dva pozitivna testa među igračima Kardinalsa.\nSve je krenulo od Majami Marlinsa, koji su obustavili sve akcije na nedelju dana, pošto je među njima bilo blizu 20 zaraženih. To ujedno znači da će Marlinsi morati da nadoknade sedam utakmica tokom već skraćene sezone zbog pandemije.


Prijedlogom zakona predviđeno osnivanje agencije za lijekove Srpske - FILTER\nSun. Jun 26, 2022\nPrijedlogom zakona o lijekovima i medicinskim sredstvima Republike Srpske predviđeno je osnivanje agencije za lijekove i medicinska sredstva Republike Srpske. Propisani su djelokrug, način rada, te nadležnost tog tijela, navodi se u obrazloženju ovog zakonskog rješenja.\nZakonskim odredbama je propisano da je osnivanje agencije za lijekove i medicinska sredstva Republike Srpske neophodno radi zaštite i promocije zdravlja obezbjeđivanjem kvalitetnih, bezbjednih i efikasnih lijekova i medicinskih sredstava za upotrebu u humanoj medicini i uspostavljanja funkcionalnog, koordinisanog i jedinstvenog regulacionog sistema lijekova i medicinskih sredstava.\n– Propisano je uspostavljanje i nadzor jedinstvenog tržišta lijekova i medicinskih sredstava, te njihove dostupnosti za teritoriju Republike Srpske. Zakonskim odredbama predviđeno je predlaganje donošenja i izmjene zakonskih propisa iz oblasti lijekova i medicinskih sredstava, te usaglašavanje propisa sa međunarodnim standardima – ističe se u obrazloženju zakonskog rješenja.\nPrijedlogom se uređuje se definicija lijekova i medicinskih sredstava za upotrebu u humanoj medicini, proizvodnja, ispitivanje i promet lijekova i medicinskih sredstava, te uslovi i mjere za obezbjeđivanje kvaliteta.\nTakođe, uređuju se i bezbjednosti i efikasnosti lijekova i medicinskih sredstava, nadzor nad lijekovima, medicinskim sredstvima i pravnim licima koja proizvode, ispituju ili obavljaju promet na veliko lijekova i medicinskih sredstava, kao i druga pitanja značajna za oblast lijekova i medicinskih sredstava.\nTags: Agencija za lijekove i medicinska sredstva BiH\nPrethodna Srpska u zalihama nema ni kap ulja ni kap goriva\nSledeća Opozicija najavljuje nove proteste\nPet đaka upisano u prvi razred osnovne škole u Kalinoviku\nOtvorena izložba ikona i fresaka Rudničko-takovskog kraja


Tim dostignućem, ovi neočekivani saveznici su uspeli da spreče novu političku eskalaciju. Međutim njihova ujedinjenost u Moldaviji neće potrajati: dok je Plahotnjuk bio nepoželjan za sve strane, sada Rusija i Zapad imaju različite interese, navodi sajt "The Bell".\nKo je Plahotnjuk?\nOn je milioner ima veze sa brojnim biznisima i industrijama u Moldaviji: od energetike do medija. Od 2015. godine analitičari govore da Plahotnjuk praktično poseduje državu i da kontroliše državno tužilaštvo, nacionalnu agenciju za borbu protiv korupcije, bezbednosne službe i sudove.\nŠtaviše, veruje se da je on jedan od glavnih korisnika takozvanog "Moldavskog laundromata" odnosno šeme za pranje novca pomoću koje je oko 5,7 milijardi dolara izvučeno iz Rusije.\nRuski sud je naredio njegovo hapšenje zbog pokušaja ubistva jednog ruskog bankara, ali Interpol je odbio da ga stavi na svoju listu najtraženijih jer je u to vreme bio lider vodeće političke partije u zemlji.\nU februaru, Plahotnjukova stranka izgubila je parlamentarnu većinu na izborima (zadržala je 30 mesta, dok su proruski socijalisti dobili 35 mesta, a ACUM, proevropski blok, dobio 26 mesta), ali on nije želeo da prizna poraz.\nUstavni sud, kojeg kontroliše Plahotnjuk, proglasio je novu vladu nelegalnom i, po šesti put u dve godine, uklonio s vlasti proruskog predsednika Igora Dodona. Sud je tvrdio da Dodon nije bio u stanju da formira parlamentarnu koaliciju (koja je konačno postignuta sa mnogo poteškoća i uz međunarodnu podršku prošle nedelje).\nPlahotnjukovi saveznici blokirali su pristup zgradi parlamenta. Njegovi protivnici su pozvali ljude da izađu na velike demonstracije 16. juna, koje su mogle lako da postanu nasilne.\nNakon dugih razgovora s diplomatama iz Rusijie, EU i SAD, Plahotnjuk se složio da omogući pristup svim vladinim kancelarijama i parlamentarnoj zgradi, pa je stara vlada napokon podnela ostavku. Svi ovi pregovori su se odvijali iza zatvorenih vrata, a detalji su nepoznati. Istog dana, političari i biznismeni bliski Plahotnjuku počeli su da beže iz zemlje i privatni avioni su, jedan za drugim, napuštali aerodrom u Kišinjevu. Lokalni mediji smatraju da je Plahotnjuk bio na jednom od ovih aviona.\nUmesto Plahotnjukove marionete Filipa Pavela, novi premijer je Maja Sandu iz bloka ACUM.\nSmanjenje ogromnog uticaja koji je na vladu imao Plahotnjuk je veliki plus i za Rusiju i za njene neočekivane saveznike, SAD i EU. Plahotnjuk nije bio samo neverovatno moćan, već i nekompetentan, ali je bio u mogućnosti da koristi Dodona, ruskog štićenika, da bi unapredio svoje interese. Dodon se češće susreo s ruskim predsednikom nego sa bilo kojim drugim šefom države, Putin je otvorio rusko tržište za moldavsko vino i najavio amnestiju za moldavske migrante. Ali u isto vreme, Dodon je postao Plahotnjukov štit omogućivši mu da sprovodi antiruske odluke bez straha od sankcija od Kremlja.\nBez Plahotnjuka u igri, Rusija bi u narednom periodu mogla da pojača uticaj na Dodona i prorusku socijalističku stranku, dok je koalicija ACUM usmerenija prema EU.\nZašto svet treba da brine?\nPored novih mogućnosti za sve spoljne aktere, dalekosežne promene u političkom sistemu Moldavije mogu dovesti do mogućnosti da se započne rešavanje Pridnjestrovskog sukoba (između Moldavije i Pridnjestrovlja, nepriznate države koja je proglasila autonomiju 1989. godine). A to bi, zauzvrat, moglo da pruži presedan za rešavanje takozvanog zamrznutog sukoba u istočnoj Ukrajini.


Usvojen Zakon o javnoj svojini – Nadlanu.com\nUsvojen Zakon o javnoj svojini\nObjavljeno 26. sep 2011. / 13:51:06\nBEOGRAD, 26. septembra 2011. (Beta) – Skupština Srbije usvojila je u ponedeljak Zakon o javnoj svojini koji utvrdjuje tri nivoa vlasnika javne svojine: državu, pokrajinu i lokalne samouprave.\nZa zakon, čijim usvajanjem je ispunjen još jedan od uslova na putu Srbije ka EU, glasala su 133 poslanika vladajuće većine i opozicione Liberalno demokratske partije (LDP) od ukupno 155 prisutnih poslanika.\nZakon nisu podržali poslanici Saveza vojvodjanskih Madjara, koji su deo vladajuće koalicije, jer nisu usvojeni njihovi amandmani kojima su tražili da deo železničke infrastrukture bude u svojini Vojvodine, kao i čitava kanalska mreža na teritoriji pokrajine.\nZakonom o javnoj svojini odredjeno je šta su prirodna bogatstva i opšta dobra koja se ne mogu otudjiti, ali će moći da se dobiju na korišćenje ili koncesiju.\nUtvrdjeno je da država i lokalne samouprave koji su osnivači javnih i komunalnih preduzeća, prenesu tim firmama u roku od dve godine imovinu neophodnu za rad.\nU zakonu je, na predlog Liberalno demokratske partije, precizirano da se direktori javnih preduzeća biraju na javnim konkursima i zabranjuje korišćenje dobara od javnog interesa u privatne ili partijske svrhe.


Завод за заштиту природе Србије - Dan zaštite prirode u Spomeniku prirode „Risovača“\nDan zaštite prirode u Spomeniku prirode „Risovača“\nNa poziv predstavnika Narodnog muzeja u Aranđelovcu, upravljača Spomenikom prirode „Risovača“, stručni saradnici Zavoda za zaštitu prirode Srbije, povodom obeležavanja Dana zaštite prirode, realizovali su 12. aprila 2018. godine ispred pećine Risovača radionice za učenike petog razreda OŠ „Miloš Obrenović“ iz Aranđelovca, o značaju zaštite geodiverziteta.\nImajući u vidu da je ovogodišnja tema obeležavanja Dana zaštite prirode u Aranđelovcu bila geodiverzitet, deca su saznala zašto se ne mogu odvojeno posmatrati živa i neživa priroda i u kakvoj su one međusobnoj vezi, u razgovoru sa stručnjacima Zavoda dr Savom Simićem, hidrogeografom i Srđanom Marinčićem, paleontologom. Tokom razgovara deca su posebno zanimanje pokazala za učenje o stanovnicima prostora Risovače za vreme ledenog doba: mamuta, medveda, lava i drugih vrsta čiji su paleontološki nalazi pronađeni u pećini. Nakon razgovora sa stručnjacima Zavoda, učenici su svoje impresije o izgledu i stanovnicima Risovače pokazali na crtežima koje su ovom prilikom uradili. Program radionice Zavoda vodila je andragog Nataša Panić, rukovodilac Grupe za obrazovno-izdavačku delatnost i komunikacije.\nU okviru radionice učenici su uz vodiče iz Narodnog muzeja u Aranđelovcu obišli pećinu Risovača i ovom prilikom pokazali veliko interesovanje da saznaju prirodne odlike i vrednosti kraja u kome žive.


Vesti april 2008\nPostavljeno, 24. april 2008. godine, Novi Sad.\nUručena donacija povratnicima u Hrvatskoj\nNovi Sad, 24. april - Danas je u Izvršnom veću AP Vojvodine, predsednik Saveta za izbeglice Izvršnog veća AP Vojvodine dr Janko Veselinović uručio donaciju namenjenu Srpskom kulturnom društvu "Prosvjeta" iz Opštine Hrvatska Kostajnica. Vrednost donacije iznosi 270.000 dinara, a primio je predsednik Pododbora SKD "Prosvjeta" Petar Samardžija. Donaciju čini komplet od 20 tradicionalnih banijskih narodnih nošnji koje će, prema rečima domaćina i gosta, značajno doprineti u očuvanju nacionalnog identiteta srpskih povratnika u Hrvatskoj. Svečanom uručivanju donacije prisustvovali su i Dejan Pavlović, direktor Fonda za pružanje pomoći izbeglim, prognanim i raseljenim licima i Marijana Novakov - Popović, poverenik za izbegla, prognana i raseljena lica AP Vojvodine.\nDejan Pavlović je istakao da je Fond prekjuče dodelio 41 paket pomoći povratničkim porodicama u Hrvatskoj i da ako je to bila vrsta materijalne pomoći, onda današnja donacija predstavlja hranu za dušu. Kultura pretpostavlja očuvanje nacionalnog identiteta, a njeno očuvanje je posebno značajno kada je reč o povratničkim sredinama gde život nije lak, naglasio je Pavlović.\nInače, kako je rečeno, ovo je druga donacija narodnih nošnji SKD "Prosvjeta". Prva donacija od 16 ličkih nošnji nedavno je upućena KUD u Opštini Udbina, kada su dodeljeni i četiri kompjutera i 3.260 knjiga - lektire za decu srpske nacionalnosti. Knjige su isporučene u 26 osnovnih škola u opštinama Dalmacije, Like, Banije i zapadne Slavonije.\nDr Janko Veselinović, takođe je naglasio da ovakav vid pomoći znači pre svega ohrabrenje ljudima i deci, koji u teškim uslovima nastoje da očuvaju srpsku kulturu i tradiciju. "Naša želja je da kao što pomažemo sve nacionalne zajednice u Vojvodini, pomognemo i srpske povratnike u Kostajnici", rekao je dr Veselinović, iskazavši još posebno zadovoljstvo što će ove nošnje biti već sutra u Hrvatskoj.\nPetar Samardžija zahvalio se na pomoći Izvršnom veću AP Vojvodini i Fondu, iznevši podatak da SKD "Prosvjeta" postoji 60 godina i da je uspelo da opstane i u najtežim uslovima.On je istakao da se u opštini Hrvatska Kostajnica za naredne dane priprema bogat kulturno-umetnički program i da će nošnje već za uskršnji praznik biti na članovima Srpskog kulturnog društva "Prosvjeta"\nPostavljeno, 23. april 2008. godine, Novi Sad.\nMr Bojan Pajtić uručio donaciju povratnicima u Hrvatskoj\nNovi Sad, 23. april - Predsednik Izvršnog veća AP Vojvodine mr Bojan Pajtić uručio je rešenja o dodeli poljoprivredne mehanizacije predstavnicima devet poljoprivrednih zadruga iz šest povratničkih opština (Donji Lapac, Glina, Knin, Obrovac, Dvor i Biskupija ) u Hrvatskoj.\nSvečanosti su prisustvovali, pored predstavnika poljoprivrednih zadruga i lokalnih vlasti u Hrvatskoj dr Janko Veselinović, predsednik Saveta za izbegla, prognana i raseljena lica i pokrajinski poverenik Marjana Novakov - Popović.\nSredstva u vrednosti od 5 miliona dinara obezbedilo je Izvršno veće Vojvodine. Dodela ovih sredstava predstavlja nastavak pomoći Pokrajinske vlade povratku izbeglica i rezultat je trajne brige Pokrajine za izbeglice koje se iz Vojvodine vraćaju u mesto prethodnog prebivališta.\nIzražavajući zadovoljstvo što će ovom donacijom pomoći onima kojima je pomoć najviše potrebna, predsednik Pajtić je istakao da su opredeljena sredstva i programi, ne samo da se pomogne onima koji su rešili da se integrišu u ovo društvo, nego i onima koji su rešili da se vrate u sredine odakle su bili primorani da odu sticajem nesretnih istorijskih okolnosti.\n- Želimo da pružimo pomoć ne samo kroz izbegličke pakete, nego i da povratnicma omogućimo da obezbede egzistenciju, jer bez uslova za privređivanje teško je opstati na jednom području. U tom cilju su vođeni razgovori sa predstavnicima Srpskog nacionalnog vijeća da Pokrajina učestvuje u projektu srpske nacionalne banke, koja će u budućnosti biti razvojni mehanizam srpske zajednice u Hrvatskoj.\nPredsednik Pajtić je naveo i da je poznato koliko je teška situacija za povratnike u Hrvatskoj, kao i kakva je njihova starosna struktura i problemi sa zapošljavanjem. - Zato postoji obaveza svih nivoa države Srbije da daju šansu i pruže podršku povratničkim sredinama kako bi im se nadoknadio i deficit u razumevanju i deficit u saradnji sa institucijama Hrvatske. Predsednik Pajtić je izrazio očekivanja da će ova saradnja biti nastaljena i proširena u mnogim oblastima na dobrobit onih koji su želeli da se vrate.\nPredsednik Saveta za izbegla, prognana i raseljena lica dr Janko Veselinović je naglasio da se današnjom donacijom povratnicima omgućava posao, da svojim radom pomognu porodicama i sredinama u kojima žive.\nNa donaciji je, u ime zadrugara povratnika, zahvalio Dušan Zelić, upravitelj Poljoprivredne zadruge "Žegar" i član Poglavarstva grada Obrovca.\nPostavljeno, 22. april 2008. godine, Novi Sad.\nPotpisani ugovori sa izbegličkim porodicama\nNovi Sad, 22. april - U Izvršnom veću AP Vojvodine, direktor Fonda za pružanje pomoći izbeglim, prognanim i raseljenim licima APV Dejan Pavlović potpisao je ugovore o dodeli paketa pomoći za 41 izbegličku i raseljenu porodicu, čija domaćinstva broje 130 članova. Pomoć je namenjena porodicama koje su odlučile da se vrate u mesta svog ranijeg prebivališta u Republici Hrvatskoj (34 porodice), Bosni i Hercegovini (5 porodica) i na Kosovu i Metohiji (2 porodice).\n- Povratničke pakete dodeljujemo po četvrti put, ovoga puta sa najviše korisnika od osnivanja Fonda. Do sada smo dodelili ukupno 91 paket - istakla je Marijana Novakov Popović, pokrajinski poverenik za izbegla, prognana i raseljena lica.\nPaketi sadrže belu tehniku, motokultivatore, motorne testere sa stolarskim alatom, hidrofore i krunjače kukuruza, a biće uručeni na adrese prethodnih prebivališta najkasnije 60 dana od dana potpisivanja ugovora.\nDejan Pavlović, direktor Fonda istakao je da današnja svečanost potvrđuje rešenost Pokrajinskog izvršnog veća da i dalje podržava aktivnosti Fonda, koji je u 2007. godini podelio 50 povratničkih paketa.\nSvaki pojedinačni paket bio je vredan 1.000 evra u dinarskoj protivrednosti - objasnio je Pavlović. - Ove godine, taj iznos povećan je na 1.500 evra, što je rezultat saznanja da je u povratničkim sredinama na terenu potrebno više sredstava kako bi se obnovio život ovih porodica.\nPored individualne pomoći koju je dodelio Fond, zahvaljujući sredstvima IVV, pomoć je uručena i povratničkim zadrugama. Većina onih koji su se odlučili da se vrate, najčešće obnavljaju poljoprivrednu proizvodnju. Navedeno je da je, prošle godine, dodeljena poljoprivredna mehanizacija vredna 6 miliona dinara, a uskoro će biti dodeljena sredstva za mehanizaciju za nove poljoprivredne zadruge u Republici Hrvatskoj. Pomoć će biti proširena i na Federaciju BIH.\nFond podržava i lokalnu integraciju. Onima koji žele da ostanu u Vojvodini, pomaže se da otkupe seoske kuće, dodeljuje se građevinski materijal za poboljšanje uslova stanovanja, ili završetak izgradnje, podsetio je direktor Pavlović.\nPostavljeno, 18. april 2008. godine, Novi Sad.\nBojan Pajtić uručio ključeve za 30 izbegličkih porodica u Vojvodini\nNovi Sad, 18. april - Vojvodina je danas bogatija i puna novih potencijala, jer će 30 porodica od sada imati krov nad glavom- izjavio je na svečanom uručenju ključeva izbeglim licima u Elemiru, predsednik Izvršnog veća AP Vojvodine mr Bojan Pajtić.- Predsednik Pajtić je istakao da je zahvaljujući sredstvima Izvršnog veća AP Vojvodine omogućeno da se prošle godine podele ključevi od 75 vojvođanskih kuća, ove godine će se dodeliti još 110, a u planu nam je da u narednih šest godina zbrinemo sve one, koji su u Vojvodinu stigli.- Važno je da svi ljudi znaju da nam je posebno drago što su ovi ljudi odlučili da ostanu u našoj Pokrajini, jer su u nju vekovima unazad svi odnekle došli i uglavnom u njoj i ostali. Danas je ovo šansa za početak nekog novog života, u kome će se svima omogućiti i pružiti šansa za rad, bolji život i učenje 27 mališana,koji žive u ovim prodicama- rekao je mr Bojan Pajtić.\nDirektor Fonda za izbegla, raseljena i prognana lica Dejan Pavlović je čestitao domaćinima, koji su danas došli u Elemir, a kuće su dobili u Kljajićevu, Opovu, Irigu, Rumi..., u želji da u novom domu počnu da žive komotno, srećno i uz puno entuzijazma. Dodelom ključeva mi kao Fond nismo završili sa našim aktivnostima,jer će uskoro biti realizovana i dostava građevinskog materijala, koji je neophodan za sređivanje pojedinih kuća, kao i isporuka bele tehnike i potrebnog alata za sređivanje okućnice i dvorišta. Pored toga, nastavićemo i sa pomoći, koju smo usmerili na one ljude, koji su rešili da se vrate na svoja ognjišta, isporukom poljoprivredne mehanizacije i alata, rekao je na kraju Pavlović.\nJedan od vlasnika kuće na čijem imanju je danas upriličena svečana dodela ključeva Milan Milašinović je uz puno zahvalnosti i razumevanja rekao da nakon 13 godina podstanarstva pod tuđim krovovima, konačno on i njegova četvoročlana porodica imaju svoj krov nad glavom.\nReč je o seoskim kućama sa okućnicom, koje su dobile porodice opredeljene za integraciju u lokalnu sredinu i koji žele da se bave poljoprivredom. Pojedinačna vrednost imanja je 6.000 evra, od kojih je polovina bespovratna, a druga polovina se vraća u roku od deset godina bez kamate. Sredstva za kupovinu ovih imanja obezbeđena su iz budžeta APV.\nSvečanom uručenju ključeva prisustvovali su i predsednik saveta za izbegla, raseljena i prognana lica dr Janko Veselinović i pokrajinski poverenik za izbegla, raseljena i prognana lica Marijana Novakov Popović.\nPostavljeno, 14. april 2008. godine, Novi Sad.\nNovi podsticaji za brže zapošljavanje\nNovi sad, 14. april - Na konferenciji za novinare u Izvršnom veću AP Vojvodine predstavnici Pokrajinskog sekretarijata za rad, zapošljavanje i ravnopravnost polova predstavili su Zbirku pravnih mišljenja i uputstava ovog sekretarijata u periodu mart 2005-decembar 2007. godine. Najavljeni su i predstavljeni novi konkursi za sledeće oblasti: samozapošljavanje, podsticanje novog zapošljavanja i zapošljavanja lica starijih od 50 godina, podsticanje zapošljavanja izbeglih, prognanih i raseljenih lica, Roma, mladih, kao i konkurs za obuku za nezaposlena lica. Na konferenciji su govorili Miroslav Vasin, resorni sekretrar, Duško Jovanović, direktor Kancelarije za inkluziju Roma i Dejan Pavlović, direktor Fonda za izbegla, prognana i raseljena lica. Na konferenciji je rečeno da Zbirka pravnih mišljenja sadrži 11 oblasti i oko 300 mišljenja koja su podeljena na pitanja vezana za zasnivanje radnog odnosa, zaključivanja ugovora o radu, zaradama, višku zaposlenih, prestanku radnog odnosa, do pitanja postavljenih iz oblasti penzijsko-invalidskog osiguranja, civilnog služenja vojnog roka, odnosno pitanja vezana za Zakon o bezbednosti i zaštiti zdravlja na radu. Zbirka će besplatno biti distribuirana poslodavcima i sindikatima, kao i drugima koji budu zainteresovani i koji se budu obratili Sekretarijatu.\nMiroslav Vasin je govorio o značajnim aktivnostima Sekretarijata u narednom periodu, koji se tiču podsticanja i rešavanja problema nezaposlenosti u Vojvodini. On je najavio nekoliko specijalizovanih konkursa, poput danas objavljenih za dodelu bespovratnih sredstva za finansiranje projekata kojima se podstiče zapošljavanje mladih, odnosno konkursa za dodelu bespovratnih sredstava za finansiranje projekata dodatnog obrazovanja i obuke nezaposlenih lica u APV. Kako je objasnio Vasin oba konkursa su objavljena na sajtu Sekretarijata, a 25. aprila u listu " Poslovi " biće objavljeni konkursi za podsticanje samozapošljavanja za izbegla, prognana i raseljena lica i samozapošljavanje Roma. Poučeni prošlogodišnjim uspešnim rezultatima kada je, prvi put otvoreno 16 preduzeća čiji su vlasnici Romi, Vasin očekuje da će i ovogodišnja sredstva biti uspešno iskorišćena. Naveo je da je za realizaciju ovih konkursa obezbeđeno preko četiri milliona dinara, dok je za konkurs za podsticanje zapošljavanja mladih obezbeđeno 350 hiljada dinara po projektu.\nSekretar Vasin je govoreći o uslovima konkursa objasnio i da je za izbegla, prognana i raseljena lica potrebno da taj status imaju pet godina, i da su na evidenciji nezapolenih Nacionalne službe za zapošljavanje. Bitno je takođe da će troškove vođenja poslovnih knjiga u prvih šest meseci snositi sekretarijat.\nVasin je najavio i nekoliko konkursa koji će biti objavljeni u listu Poslovi oko 22 maja, kojima će se pospešiti samozapošljavanje lica u nerazvijenim opštinama u Vojvodini. Za njih će biti dodeljeno 130 hiljada dinara po nezaposlenom licu. Sledeći konkurs odnosi se na finansiranje obuke za deficitarna zanimanja u APV. To su obuke za poslove negovateljica, knjigovođa, građevinskih radnika i pekara. Miroslav Vasin, pokrajinski sekretar za rad, zapošlavanje i ravnopravnost polova istakao je i značaj konkursa koji će omogućiti da se stimulišu poslodavci da zapošljavaju lica starija od pedeset godina tako što će za svakog uposlenog poslodavac dobiti po 100 hiljada dinara, a maksimalan broj ovako uposenih je deset.\nO dosadašnjem radu Fonda za izbegla i raseljena lica govorio je Dejan Pavlović, dok je o rezultatima u zapošljavanju Roma i aktivnostima Kancelarije za inkluziju Roma govorio direktor Duško Jovanović.\nPostavljeno, 08. april 2008. godine, Novi Sad.\nSaopštenje sa 213. sednice Izvršnog veća AP Vojvodine\nČlanovi Izvršnog veća AP Vojvodine dali su saglasnost na Program rada Fonda za pružanje pomoći izbeglim, prognanim i raseljenim licima za 2008. godinu. Kako je istaknuto, pored dosadašnjih, jedna od aktivnosti na pokretanju i podršci inicijativama, aktivnostima i\nmerama usmerenim na pružanje pomoći posebno ugroženim grupama korisnika Fonda planiranih za 2008. godinu je i pružanje jednokratne pomoći za školovanje učenika iz najugroženijih izbegličkih porodica u Vojvodini, i to putem javnog poziva ili konkursa, a sve u skladu sa finansijskim mogućnostima Fonda. Takođe, nova aktivnost Fonda obuhvatiće i organizovanje besplatne pravne pomoći izbeglim, prognanim i raseljenim licima, kao i podršku naučnoj, kulturnoj i prosvetnoj saradnji u povratničkim sredinama.\nPostavljeno, 04. april 2008. godine, Novi Sad.\nPokrajina traži da se izbeglicama isplate hrvatske penzije\nNovi Sad, 04. april - Pokrajinski savet za izbegla, prognana i raseljena lica, u saradnji sa Udruženjem penzionera iz Hrvatske, u Izvršnom veću AP Vojvodine, organizovao je okrugli sto o Problemima i položaju penzionera iz Repulike Hrvatske. Učesnici skupa govorili su o isplati zaostalih i neisplaćenih penzija, konvalidaciji penzijskog staža i ostvarivanju prava penzionera iz Republike Hrvatske. Predsednik Saveta i pomoćnik pokrajinskog sekretara za nauku i tehnološki razvoj dr Janko Veselinović istakao je da Pokrajinsko izvršno veće pokazuje izuzetnu brigu za izbeglice.\n- Pokrajinska vlada realizuje brojne projekte za stambeno zbrinjavanje izbeglica kupovinom seoskih kuća sa okućnicom, ili građevinskog materijala za izgradnju i adaptaciju kuća. Takođe pomaže i pri zapošljavanju i samozapošljavanju izbeglih, prognanih i raseljenih lica. Isto tako, pomaže se izbeglicama koje žele da se vrate u mesto ranijeg prebivališta, davanjem paketa pomoći za svaku izbeglu porodicu.\nVeselinović je podsetio da Izvršno veće APV pomaže i povratničke zadruge, seoske škole i pravoslavnu crkvu, što pokazuje da se radi o kvalitetnoj saradnji sa Srbima u Hrvatskoj. On je objasnio da su u projekte uključeni i penzioneri izbeglice iz Hrvatske, kojima su nažalost zakinuta ili potpuno ukinuta prava iz oblasti penzijsko- invalidskog osiguranja u Republici Hrvatskoj.\nVojvođanska administracija zainteresovana je da svi ovi građani ostvare svoja prava pošto su decenijama uplaćivali doprinose u fondove u Republici Hrvatskoj, gde su radili i živeli do 90-tih godina, rekao je Veselinović, naglasivši značaj rešavanja pitanja konvalidacije radnog staža i isplate penzija, pošto su brojne porodice socijalno ugrožene zbog nepoštovanja osnovnih evropskih normi i tekovina u ovoj oblasti.\nUčesnici skupa su konstatovali da Republika Hrvatska osporava isplate penzija svojim penzionerima, koji žive kao izbeglice u Republici Srbiji od 1991. godine. Pošto penzije imaju tretman lične svojine, njihova isplata ne sme biti sporna, pa se od HZMIO traži da ne uništava penzionerima izbeglicamna dokaze o zaradama i radnom stažu. Konstatovano je da ne postoji politička volja u Hrvatskoj, a ni u Srbiji da se pomogne rešavanju spornih pitanja, kao i da se pitanja penzija i konvalidacije radnog staže i stanarskih prava ne nalaze u Koalicionom sporazumu između SDSS i Vlade Republike Hrvatske.\nUčesnici okruglog stola su zaključili da Udruženje penzionera iz Hrvatske zahteva od Republike Hrvatske isplatu svih zaostalih neisplaćenih penzija svojim penzionerima kojima je to pravo uskraćeno od 1991. godine. Potrebno je uputiti molbu Ministarstvu za rad i socijalnu politiku kako bi se održao zajednički sastanak sa predstavnicima MIP Republike Srbije, zastupncima SDSS u Saboru Republike Hrvatske, Republičkim komesarijatom za izbeglice, povereništvima za izbegla i prognana lica IVV APV, radi dogovora o obeštećenju penzionera iz Hrvatske koji su oštećeni od svoje matične države.\nSa ovim zahtevima potrebno je upoznati i ambasade u Beogradu, UNCHR, Savet Evrope, Evropsku uniju i druge međunarodne faktore s molbom da se angažuju u rešavanju problema, pre nego se bude rešavalo o prijemu Hrvatske u EU.\nPostavljeno, 01. april 2008. godine, Novi Sad.\nIsporuka za hrvatsku\nNovi Sad, 01. april - Danas je iz Novog Sada put Hrvatske krenula isporuka od 8.350 kg semenskog kukuruza - donacija Izvršnog veća Vojvodine, koja je obezbeđena preko Instituta za ratarstvo iz Novog Sada. Na ovaj način biće omogućeno da se kukuruzom u povratničkim sredinama u Lici, Dalmaciji, Baniji i Zapadnoj Slavoniji poseje preko 500 hektara, do sada, uglavnom, neobrađivanih poljoprivrednih površina. Semenski kukuruz biće distribuiran preko poljoprivrednih zadruga u Pakracu, Petrilji, Hrvatskoj Kostajnici, Dvoru, Glini, Vojniću, Krstinji, Krljaku, Srbu, Kninu (Golubiću) i Žegaru. Pre dve nedelje povratničkim sredinama isporučeno je i preko 8.000 sadnica voća. Ovo je jedan od načina kojim se obezbeđuje održiv povratak izbeglica iz Vojvodine u Hrvatsku. Ova pomoć dogovorena je prilikom nedavne posete delegacije Izvršnog veća Autonomne pokrajine Vojvodine, na čelu sa predsednikom mr Bojanom Pajtićem, srpskim povratničkim sredinama u Dalmaciji, Lici Baniji, a nastavak je kontinuirane podrške izbeglim i prognanim licima koja se iz Vojvodine vraćaju u Hrvatsku. dr Janko Veselinović predsednik Saveta za izbegla, prognana i raseljena lica


Drastično opao broj ilegalnih migranata\nU obraćanju medijima, posle trilateralnog sastanka u Beogradu, ministri unutrašnjih poslova Srbije, Austrije i Mađarske Nebojša Stefanović, Johana Mikl Lajtner i Šandor Pinter, najviše su se dotakli problema ilegalne migracije, odnosno saradnje policija tri države u sprečavanju ilegalnog prelaska granice, kao i krijumčarenja ljudi.\nStefanović i Mikl Lajtner potpisali su Memorandum o razumevanju između MUP-a Srbije, Direkcije policije i Saveznog ministarstva unutrašnjih poslova Austrije, Generalnog direktorata za javnu bezbednost o unapređenju saradnje u oblasti unutrašnje bezbednosti.\nDanas je potpisan i Radni aranžman između ministarstava unutrašnjih poslova Srbije i Mađarske, a potpis su stavili resorni ministri dve zemlje.\nKako je Stefanović istakao, broj ilegalnih migranata je drastično opao u poslednje vreme, sa nekoliko stotina dnevno, na svega pet u poslednja 24 sata.\n"Zadatak nam je da stvorimo čvrstu i ozbiljnu granicu, koja će pomoći da građani naše zemlje budu bezbedni, ali istovremeno da pomognemo zemljama Evropske unije u sprovođenju zakona", rekao je Stefanović dodavši da zloupotreba sloboda i prava na azil nisu norme koje Srbija podržava.\nPrema njegovim rečima, saradnja sa policijom Austrije, Nemačke i Mađarske, upotreba termovizijskih kamera, kao i pojačane granične patrole policije i angažovanje Žandarmerije, pomogli su u smanjenju broja ilegalnih migracija.\nOsvrnuvši se na sporazum koji je danas potpisao sa ministarkom unutrašnjih poslova Austrije, o unapređenju saradnje u oblasti unutrašnje bezbednosti, Stefanović je objasnio da će ta saradnja omogućiti da austrijski stručnjaci pomognu srpskim policajcima u korišćenju termovizijskih kamera, ali i u tehničkom jačanju granica Srbije.\nStefanović je zahvalio Austriji i Mađarskoj na, kako je rekao, podršci koju pružaju u evrointegracijama Srbije i zalaganju za što skorije otvaranje pregovaračkog poglavlja 24 za priključenje Evropskoj uniji.\nMinistarka unutrašnjih poslova Austrije Johana Mikl Lajtner istakla je da je značajno povećan broj zahteva za izdavanje azila u toj zemlji od osoba pristiglih s Kosova i Metohije što je dovelo, kako kaže, do blokade sistema za prihvat i pružanje pomoći azilantima.\n"U tesnoj sprezi sa Nemačkom i Mađarskom, Austrija je organizovala povraćaj tih ljudi u svoju domovinu. Intezivirali smo te povratke, pa u razmacima od po dve nedelje organizujemo čarter letove kojim se vraćaju kući", objasnila je Mikl Lajtner.\nOna je dodala da je od kolega iz Srbije i Mađarske dobila uveravanje da će u budućnosti moći da se povratak ilegalnih migranata oranizuje ne samo avio-putem, već i autobusima.\nPrema njegovim rečima, problem ilegalnih migranata povlači i drugu pojavu - organizovano krijumčarenje ljudi.\n"Krijumčaranje ljudi cveta i potrebno je da na tom planu nešto zajedno preduzmemo. Oni, uz pomoć lažnih obećanja nagovaraju ilegalne migrante da krenu put evropskih država, a to mora da se zaustavi. Potrebno je da se pošalje jak signal i daju jasne izjave kako bi tražiocima azila bilo jasno stavljeno do znanja da nemaju izgleda za uspeh", rekla je Mikl Lajtner.\nAustrijska ministarka zahvalila je Stefanoviću na spremnosti da MUP Srbije 3. marta organizuje susret svih direktora policije koji bi trebalo da razgovaraju o borbi protiv organizovanog krijumčarenja ljudi, ali i na spremnosti da prisustvuje konferenciji posvećenu terorizmu i ekstremizmu na Balkanu, koja će biti održana 20. marta u Beču.\nMinistar unutrašnjih poslova Mađarske Šandor Pinter zahvalio je Srbiji i ministru Stefanoviću što je potpisan današnji sporazum koji, kako je rekao, omogućava da Mađarska, kada je reč o ilegalnoj migraciji, efikasnije sprovodi i sporazume koje ima sa ostalim državama.\nOn je dodao i da se danas razgovaralo i o mogućnosti da, uspostavljanjem zajedničkih policijskih tačaka za kontrolu, građani Srbije i Mađarske lakše prelaze iz jedne u drugu zemlju.\n"Nadamo se da će to olakšati život građanima obe države jer će time biti omogućen brži protok na granicama", rekao je Pinter.\nLažna dojava o bombi u Policijskoj upravi u Kragujevcu 13\nLiturgija pomirenja 19.maja, služe Porfirije i arhiep. Stefan 13


"Generalno ne volim kada se menjaju imena škola i ulica", kaže meštanin Novog Pazara Nermin Redžović.\nIpak, on se ne protivi inicijativi koja je poslednjih sedmica podgrejala inače politički tenzičnu atmosferu u ovom gradu sa većinskim bošnjačkim stanovništvom, udaljenom oko 300 kilometara južno od Beograda.\n"Kako se menjaju ideologije i političke partije, ali kada je u pitanju naš grad ne bi bilo loše da neke škole dobiju nazive istaknutih bošnjačkih istorijskih ličnosti. To bi na neki način bio i deo naše socijalizacije, jer kada stalno pominjete ime neke škole to nam uđe u uši i više se upoznajemo sa tim ličnostima", pojašnjava Redžović.\nO inicijativi da se nekim školama promene imena, pa da se ubuduće umesto po istaknutim istorijskim ličnostima Srbima, nazivaju po istaknutim Bošnjacima, slično mišljenje ima i njegov sugrađanin, Izudin Hazirović.\n"Mnoge će to podstaći da čitaju i uče o tim ličnostima, jer se danas veoma lako dolazi do informacija putem interneta. Dakle, to je bitno za našu istoriju i kulturu, da te ličnosti ostanu zapamćene", navodi Hazirović.\nUčenici osam osnovnih škola u tri sandžačke opštine (Novi Pazar, Tutin i Prijepolje) mogli bi narednu školsku godinu da pohađaju u školama sa promenjenim nazivom, ukoliko njihovi školski odbori, a i ministar prosvete, prihvate predlog Bošnjačkog nacionalnog vijeća (BNV).\nNaime, Vijeće je ove škole pre četiri godine proglasilo ustanovama od posebnog značaja za Bošnjake i sada traži da one nose imena istaknutih ličnosti iz bošnjačke istorije.\nPredsednik ovog nacionalnog organa Sulejman Ugljanin kaže da Bošnjaci na ovaj način samo ostvaruju svoja zakonska prava i to ne bi trebalo da bude tema bilo kakve rasprave.\n"Bošnjaci su narod, imaju svoja prava, treba da ih koriste i ni sa kim neće da komentarišu o tome. Mi smo pokrenuli postupak i u regularnoj proceduri ćemo pokušati da ostvarimo ovo svoje pravo. Država nema razloga da se uznemirava što Bošnjaci žele, da u skladu sa Ustavom i zakonima ove zemlje, ostvaruju svoja prava", rekao je Ugljanin.\nUgljanin: Država nema razloga da se uznemirava\nPrema predlozima BNV-a osnovne škole "Vuk Karadžić", "Stefan Nemanja", "Jovan Jovanović Zmaj" i "Desanka Maksimović" u Novom Pazaru trebalo bi da se zovu "Muhamed Hevaji Uskufija", "Kulin ban", "Ahmed Ali Gurbi" i "Musa Ćazim Ćatić".\nOsnovne škole "Aleksa Đilas Bećo" i "Aleksa Šantić" u Tutinu trebalo bi da se zovu "Ferhad-beg Draga" i "Kadija Gluhavički", a škole "Vladimir Perić Valter" i "Svetozar Marković" u Prijepolju "Murat efendija Šećeragić" i "Rifat Ramović".\nMeđutim, ministar prosvete u Vladi Srbije Mladen Šarčević kaže da nije čuo ni za koga sa liste ovih imena i ocenio da ne bi bilo problema da škola dobije ime nekoga iz bošnjačke grupe naroda ko je svima poznat.\nOn je kazao da bi bilo prihvatljivo da škola koja se tek otvara dobije ime pisca Meše Selimovića ili nekoga ko je bitan za celokupnu Srbiju i njeno društvo.\nPročitajte: Teške reči Sulejmana Ugljanina\nPotpredsednik BNV-a Esad Džudžo se sa čuđenjem pita kako neko ko je ministar prosvete ne zna nijednu od osam ličnosti iz bošnjačke manjinske zajednice, najveće posle srpskog i mađarskog stanovništva.\n"To su važni ljudi iz naše hiljadugodišnje pisane istorije, a među njima je Kulin Ban koji je ključna ličnost naše ukupne kulture, istorije, tradicije, nacionalnog i etničkog identiteta. Davanjem imena po znamenitim Bošnjacima školama, ulicama i kulturnim ustanovama mi želimo da afirmišemo i unapređujemo naš kulturni, nacionalni i etnički identitet", rekao je Džudžo.\nOn smatra da su državni funkcioneri koji su poslednjih dana komentarisali ovaj njihov predlog prekršili zakon mešajući se u nešto što je zakonska, ustavna i međunarodna ingerencija ovog nacionalnog organa.\nMeđu njima je i potpredsednik Vlade Srbije, Novopazarac Rasim Ljajić, koji je rekao da je ovaj predlog BNV-a deo predizborne kampanje za nacionalne savete nacionalnih manjina koji će biti održani u novembru.\nTakođe navodi da taj predlog dovodi do ideje novih etničkih podela koje su, kako je ocenio, Srbiji u ovom trenutku najmanje potrebne.\nLjajić: Predlog BNV-a je deo predizborne kampanje\nAkademski slikar iz Novog Pazara Mehmed Slezović kaže da suština problema leži u tome što je sve što je vezano za Sandžak (oblast koja spaja Srbiju i Crnu Goru) i identitet Bošnjaka uvek tabu tema u Srbiji i da je sve što se dešava na ovim relacijama stvar politike, koja je zapravo odgovor na onu politiku koju vodi Milorad Dodik, predsednik Republike Srpske, entiteta susedne Bosne i Hercegovine.\n"Sandžak i Bošnjaci su vrlo otvoreno pitanje za senzacionalizam i zloupotrebu kojom mogu da se koriste svi mogući akteri na ovom političkom prostoru. Ministru Šarčeviću ne treba zameriti što za mnoga od predloženih imena za nove nazive ovih škola nije čuo, jer za njih nije čulo ni 99 odsto Bošnjaka, što zadire u suštinu obrazovnog procesa koji se odvija na ovim prostorima", rekao je Slezović za RSE.\nPredsednica nevladinog Sandžačkog odbora za zaštitu ljudskih prava i sloboda Semiha Kačar kaže za RSE da je najbitnije uspostaviti kriterijume na osnovu kojih se određuje čija imena mogu nositi škole, kao i zašto i kada se mogu menjati njihovi nazivi.\n"Principijelan stav Sandžačkog odbora je da se osvedočenim antifašistima ne oduzimaju škole i ulice. Poratna Evropa je nastala na antifašizmu i mi se moramo ponositi našim antifašistima. Ako već trebaju da se neka imena predlažu, onda se mora reći koji je to ekspertski tim predložio a ne da o tome jednostavno nemamo nikakvih informacija. BNV je trebalo da obavi široke konsultacije kako bi se pronašlo najbolje rešenje", smatra Kačar.\nRešenje je u uspostavi dijaloga\nSa liste škola čija promena naziva se traži, dve nose imena antifašističkih boraca. To su Aleksa Đilas Bećo, koji je svoje prve učiteljske dane proveo u Tutinu a poginuo je u zasedi kod Bijelog Polja (Crna Gora) 1941. godine, kao i Vladimir Perić Valter, rođeni Prijepoljčanin, koji je poginuo 1945. godine u borbama za oslobađanje Sarajeva.\nDodaje i da država treba da pokaže jači interes za rešavanje ovog problema, da uspostavi bolju komunikaciju sa Bošnjacima i da oni koji ovo traže ne budu tretirani kao protivnici, već kao partneri u poboljšanju prava manjinskih zajednica.\n"Dijalog je potpuno izostao na relaciji BNV - državne institucije i na toj relaciji imamo ušančene pozicije i sa jedne i sa druge strane. Dakle, rešenje je u uspostavi dijaloga i međusobnog rešavanja. Odsustvo komunikacija ne rešava problem, već ga usložnjava i otvara novi, a onda se silom prilika zaboravi šta je bio uzrok sporu", kaže Kačar.\nNa osnovu Zakona o osnovama sistema obrazovanja i vaspitanja školski odbori do 31. avgusta treba da usvoje ili odbace predloge BNV-a, a 31. decembar je krajnji rok do kojeg ministar Šarčević treba da potpiše suglasnost na tu njihovu odluku.\nIsti predlog o promeni naziva ovih škola BNV imalo je i pre četiri godine, ali on tada nije prihvaćen i prošao je gotovo nezapaženo i bez reakcija, a u ovom nacionalnom organu smatraju da je to zato jer je danas "povoljniji politički kontekst u Sandžaku, a da su beogradski činovnici gori nego tada".


Denver TR-55C prenosivi FM RADIO cena, cene Srbija, prodaja Beograd Novi Sad Niš\nDenver TR-55C prenosivi FM RADIO cene\n- FM radio Teleskopska antena Izlaz za slušalice Strujno ili baterijsko napajanje *crni*... specifikacija\nFM radio Teleskopska antena Izlaz za slušalice Strujno ili baterijsko napajanje *crni*\nEPonuda nije internet prodavnica već Vam omogućava da brzo i lako nađete Denver TR-55C prenosivi FM RADIO po najjeftinijoj ceni. Naš cilj je da kupci budu što bolje informisani o ponudi Denver TR-55C prenosivi FM RADIO na tržištu Srbije. Vrlo lako nalazite željeni proizvod za kategoriju Radio Kasetofoni / Tranzistori cene, ne morate da lutate od sajta do sajta za Denver Radio Kasetofoni / Tranzistori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Denver TR-55C prenosivi FM RADIO sa PRODAVCEM. EPonuda ne može da garantuje potpunu tačnost specifikacije i slika za Denver TR-55C prenosivi FM RADIO. Pre kupovine, podatke za Denver TR-55C prenosivi FM RADIO proverite na sajtu PROIZVOĐAČA.


Srđan Šajn optuzio više osoba za korupciju. - Romaworld\nSrđan Šajn optuzio više osoba za korupciju.\nBy Redakcija Romaworld 8 oktobra, 2015 67 No comment\n“Suzana Paunović, Vitomir Mihajlović i Slavko Jovanović (predsednik IO romskog saveta) obećavaju novac iz budžeta Srbije i to u visini od 200.000 do milion dinara i to svakom članu Nacionalnog sveta romske nacionalne manjine ukoliko na novoj sednici podrže izbor Vitomira Mihajlovića za novog predsednika saveta”, navodi se u saopštenju, prenosi Beta.\n“Kao znak protesta na sve pritiske koji se vrše na članove Nacionalnog saveta romske nacionalne manjine, aktuelna većina saveta zakazala je za kraj sledeće sedmice ispred Vlade Srbije i na putu ka graničnim prelazima prema Evropskoj Uniji proteste pod sloganom ‘Pravda ili azil'”, navodi se u saopštenju.\nDodaje se i da “aktuelna većina” zahteva od Ministarstva za državnu upravu i lokalnu samoupravu da u skladu sa zakonom upiše da je izbrano novo rukovodstvo saveta i da “pokaže da je država jača od pojedinaca i da je borba protiv korupcije jednaka za sve”:\nBy Redakcija Romaworld 7 aprila, 2019\nČomić: Romi su deo Srbije\nBy Redakcija Romaworld 7 jula, 2021


Na listi liberala je 40% žena, 40% mladih ispod 35 godina ali i 13% pomoraca. Ovo je od posebne važnosti za Kotor koji je uvijek bio važan pomorski centar na Jadranu što je i održalo grad Kotor i promovisalo ga kao evropsku i svjetsku metropolu.\nLiberali očekuju da u Kotoru ponove tradicionalno dobar izborni rezultat sa velikom podrškom građana. Rast podrške u koji vjerujemo biće i motiv da Liberalna partija u novoj vlasti zahtijeva i mjesto gradonačelnika Kotora. Liberali, kao prepoznati branitelji interesa Kotora kako na lokalnom tako i na državnom nivou, zaslužuju takvu poziciju i vodeće mjesto grada Kotora.\nBOKELJSKI, CRNOGORSKI, EVROPSKI KOTOR MOŽE BOLJE - LIBERALNA PARTIJA - ANDRIJA PURA POPOVIĆ\n1.ANDRIJA PURA POPOVIĆ\n2. VIDO DRAŠKOVIĆ\n3. TVRTKO CREPULJA\n4.DIJANA DIKA SAVELjIĆ\n5. MIRZA KRCIĆ\n6. TIJANA ČAĐENOVIĆ\n7. GORAN GRBOVIĆ\n8. VASILIJE VIDOVIĆ\n9. PERO RADULOVIĆ\n20.NIKOLA NINO POPOVIĆ\n23.MILISAV MIŠKO PRELEVIĆ\n27.MILORAD MIŠO KRIVOKAPIĆ


Wall Street: Indeksi pali zbog slabih poslovnih rezultata i jeftinije nafte | Gde Investirati\nDow Jones oslabio je 0,15 posto, na 17.977 bodova, dok je S&P 500 skliznuo 0,18 posto, na 2.087 bodova, a Nasdaq indeks 0,21 posto, na 4.895 bodova. Najviše su juče pale cene akcij u energetskom sektoru, za 1,1 posto, što je posledica pada cena nafte na američkom tržištu za više od 2 posto.\nA rast cena ′crnog zlata′ i slabljenje dolara, što pozitivno utiče na američke izvozne kompanije, poslednjih su nedelja podsticali rast cena akcija, zbog čega je S&P 500 indeks nadoknadio sve gubitke od početka godine, kada je oštro pao.\nTrenutno je samo oko 2 posto udaljen od najviših nivoa u istoriji, dostignute u maju prošle godine.\n“Ne može se govoriti o većoj prodaji na tržištu, no teško će biti pogurati S&P 500 indeks na više nivoe jer nedostaje dobrih poslovnih rezultata kompanija i podataka koji bi ukazivali na ubrzanje rasta ekonomije”, kaže Rick Meckler, predsednik u firmi LibertyView Capital Management.\nAnalitičari u anketi Reutersa procenjuju da su zarade kompanija iz S&P 500 indeksa u prvom tromesečju u proseku pale za 7,3 posto u odnosu na isto lanjsko razdoblje.\nPosledica je to niskih cena nafte i usporavanje rasta globalne ekonomije.\nOd 135 kompanija koje su dosad objavile poslovne izveštaje, njih 59 posto nadmašilo je očekivanja po pitanju prihoda, dok prosek prebačaja od 2002. godine iznosi 60 posto.\nJuče su ulagače razočarali poslovni rezultati proizvođača printera Xeroxa i farmaceutske kompanije Perrigo, pa su cene njihovih akcija potonule više od 13 posto.\nU poslednje je vreme slabljenje dolara pozitivno uticalo na američke kompanije jer se zbog toga povećava cenovna konkurentnost njihovih proizvoda na inostranim tržištima.\n“Jedna od pozitivnih stvari je slabljenje dolara, no teško je očekivati nastavak tog trenda jer centralne banke u svetu smanjuju kamate, dok ih Fed misli povećati”, kaže Meckler.\nNitko, doduše, ne očekuje da će američka centralna banka to učiniti već na predstojećoj dvodnevnoj sednici, koja počinje u utorak.\nNo, ako u saopštenju, koje će biti objavljeno u sredu, čelnici Feda pokažu više optimizma po pitanju rasta američke ekonomije, to bi značilo da se otvara put za povećanje kamata, kažu analitičari.\nNa oprez ulagača ukazuje mršav obim trgovanja. Na američkim je berzama vlasnika juče zamenilo 6 milijardi akcija, dok prosečan dnevni obim u poslednjih 20 dana iznosi 6,9 milijardi.\nI na evropskim su berzama cene akcija juče pale. Londonski FTSE indeks oslabio je 0,78 posto, na 6.260 bodova, dok je frankfurtski DAX skliznuo 0,76 posto, na 10.294 boda, a pariski CAC 0,52 posto, na 4.546 bodova.\nPrevious Milojko Arsić: Vlada da nastavi sa fiskalnom konsolidacijom\nNext Azijske berze: Indeksi padaju drugi put uzastopno


Korisnici sada mogu zamjeniti Blogger profil sa Google + profilom — Online Tržište\nKorisnici sada mogu zamjeniti Blogger profil sa Google + profilom\nObjavio(la) admin u kategoriji Google, Socijalne mreže na dan 25. Oktobra 2011. / ostavite komentar\nKompanija Google jučer je objavila da će u prvoj integraciji društvene mreže Google + i blog platforme Blogger, korisnici moći zamijeniti svoj Blogger profil sa svojim Google + profilom. Pogodnosti za korisnike Blogger-a su te da će se njihovi postovi zajedno sa komentarima moći pronaći u rezultatima pretraživanja njihove društvene veze.\nOsim toga, blogeri će automatski dobiti pristup Google + integracijama koje ćemo pokretati u budućnosti,\npriopćio je Vardhman Jain, softverski inženjer u kompaniji Google.\nS obzirom da društvena mreža Google + zahtijeva da njei korisnici koriste svoje pravo ime, to bi moglo da predstavlja problem za mnoge blogere koji objavljuju sadržaj koristeći pseudonim.\nMogućnost zamjene Blogger profila s profilom na Google + je dostupno na Blogger In Draft, testnoj stranici na kojoj blogeri mogu uključiti ovu novu značajke prije nego što ona postane općenito dostupne svima na Blogger-u.\nJedan o osnivača i izvršni direktor Google-a, Larry Page, bio je vrlo jasan po pitanju društvene mreže Google + naglasivši da ona ne treba da bude samo društvena mreža već jedinstvena usluga koja povezuje Google proizvode i dodaje im društvenu komponentu.\nStoga treba očekivati da će u budućnosti doći do povezivanja različitih Google računa sa društvenom mrežom Google +, kao što su YouTube i Gmail, i bit će veoma zanimljivo vidjeti kakva će biti reakcija korisnika s obzirom na problem koji će se javiti zbog uslova Google + mreže da se koriste stvarna imena. Iz tog razloga, Google je veoma zainteresiran za reakciju Blogger izdavača na ovu novu opciju.\nTagovi: blogger, google plus\nVlasnici zaštitnih znakova sada mogu blokirati zloupotrebu u XXX domenu


NSBiH saopštio klubovima: Pooštreni kriteriji za izdavanje licenci za nastupe u Evropi – Sport Centar NSBiH saopštio klubovima: Pooštreni kriteriji za izdavanje licenci za nastupe u Evropi – Sport Centar\nEvropska fudbalska asocijacija (UEFA) postrožila je kriterije za izdavanje licenci klubovima za nastup u Ligi prvaka i Evropa ligi za sezonu 2019/20. Iz bh. premijerligaša ističu da im je to saopšteno na jučerašnjem seminaru u Nogometnom/Fudbalskom savezu BiH (N/FS BiH).\nNa seminaru se govorilo o administrativnim, zakonskim, finansijskim, sportskim i infrastrukturnim kriterijima u postupku licenciranja za sezonu 2019/20., te je naglašeno da je UEFA postrožila određene kriterije kako bi klubovi ispunili uslov za nastup na evropskoj sceni.\nShodno tome, npr. klubovi će morati više pažnju posvetiti radu u omladinskim selekcijama, odnosno poboljšati segment u “zaštiti i dobrobiti djece”, što će kontrolisati eksperti. Svaki klub morat će imati i posebno medicinsko osoblje za omladinske selekcije, javlja Anadolu Agency (AA).\nTransparentniji će morati biti i proces prilikom ispunjavanja finansijskog kriterija. Klubovi će biti u obavezi da revizorske izvještaje objavljuju i na klupskim web-stranicama. UEFA je za izdavanje licenci za međunarodna takmičenja uvela i još nekoliki novosti prilikom ispunjavanja zakonskih kriterija.\nMeđutim, da bi ispunili kriterij za dobijanje licence za Premijer ligu BiH klubovi neće imati pretjerano teži zadatak nego je to slučaj bio u prošloj sezoni. Iako su iz N/FS BiH ranije najavljivali da će svaki stadion na kojem će se igrati premijerligaške utakmice morati imati funkcionalne reflektore od sezone 2019/20., to se neće desiti.\nObzirom da je proces u toku i da radovi u mnogim lokalnim sredinama ne idu predviđenom dinamikom, N/FS BiH odlučio je izaći u susret klubovima te uslov vezan za reflektore uvesti obaveznim od sezone 2020/21.\nZa narednu sezonu, primjera radi, u omladinskim selekcijama klubova (U-16 i U-18) morat će raditi treneri koji posjeduju najmanje “A” licencu, a ne kao do sada, kada su na klupama mogle biti osobe s “B” trenerskom licencom.\n“Seminaru su juče u Sarajevu prisustvovali predstavnici svih 12 klubova Premijer lige BiH”, objavili su na oficijelnoj internet stranici N/FS BiH.


NOVI SELEKTOR SRBIJE: Evo ko je zamenio Nikolu Grbića! (FOTO) | Happy BSC portal\nProslavljeni reprezentativac Slobodan Kovač imenovan je za novog selektora Srbije, saopšteno je danas iz Odbojkaškog saveza Srbije (OŠ).\nOn je na toj funkciji zamenio nekadašnjeg saigrača Nikolu Grbića, koji je raskijnuo saradnju sa OŠ nakon neuspeha na kvalifikacionom turniru za Olimpijske igre u Tokiju u Bariju.\nKako se navodi, OŠ i Kovač dogovorili su saradnju za Evropsko prvenstvo 2019. i Evropske kvalifikacije za OI 2020, koje će se odigrati u januaru naredne godine, a nakon toga će se razgovarati o nastavku.\nKovač je kao igrač sa reprezentacijom Jugoslavije osvojio sedam medalja: zlatnu na Olimpijskim igrama u Sidneju 2000, bronzanu na OI 1996. u Atlanti, bronzanu na Svetskom kupu izazivača u Tokiju 1996, srebrnu na prvenstvu Evrope 1997. u Ajndhovenu, bronzanu na EP 1995. u Atini i srebrnu na Mediteranskim igrama 1991. u Atini.\nKao trener je radio u Radničkom iz Kragujevca, sa kojim je osvojio šampionske titule 2009. i 2010. godine, a potom u Iranu, Italiji, Turskoj, Sloveniji i Rusiji.


Ekskluzivno: Masoutis otvara 59 novih supermarketa i postaje jedan od najvećih maloprodajnih lanaca - Retail Serbia\nMasoutis S.A. koji je lider u severnom delu Grčke sa udelom u prodaji od oko 50%, saopštio je da je preuzeo lanac supermarketa Promitheftiki sa 57 supermarketa u Atini čime postaje i jedan od najvećih maloprodajnih lanaca. Kompanija je na kraju 2017. godine posedovala 273 prodavnice, 251 supermarket i 22 veleprodajna centra u kojima je bilo zaposleno 7799 radnika. Iz Masoutis-a su istakli da je ovo najveće preuzimanje u istoriji kompanije za 42 godine uspešnog poslovanja. Već sedmu godinu za redom najveći lanac supermarketa na severu Grčke proglašen je za jedan od deset najboljih poslodavaca u zemlji. Uz preuzimanje maloprodajne mreže trgovačkog lanca iz Atine, Masoutis će preuzeti i više od 1.000 radnika koji će postati deo Masoutis-a. Trgovac je objavio i da se čeka odobrenje Komisije za zaštitu konkurencije, kao i da je u Atini otvorio dva nova supermarketa.\nPromitheftiki je osnovan kao trgovačko preduzeće 1981. godine, a tri godine kasnije otvara svoju prvu prodavnicu. Od 2000. do 2010. godine kompanija otvara 25 novih supermarketa u Atini i beleži rast prodaje. U oktobru 2008. godine na parceli od preko 15.000 kvadrata kompanija je izgradila logistički centar koji se prostire na ukupno 8.000 kvadrata, od čega je skladišni centar na 5.500 kvadrata sa posebnim delovima za skladištenje zamrznute robe. Promitheftiki je bio i članica Elomas-a, jedne od najveće asocijacije nezavisnih trgovaca u Jugoistočnoj Evropi.\nMasoutis je pozdravio nove radnike uz obećanje da će osigurati njihov nesmetan prelazak na novog poslodavca, a potrošačima poručio da će imati priliku da bolje upoznaju lanac supermarketa koji se nalazi u 100% domaćem vlasništvu. U svojim maloprodajnim objektima Masoutis potrošačima nudi besplatno korišćenje wifi, dok je korišćenje Mas Card kartice koja pruža brojne benefite omogućeno i turistima. Diamantis Masoutis S.A. poseduje u blizini Soluna jedan od najmodernijih logističko - distributivnih centara u Jugoistočnoj Evropi. Menadžment kompanije ranije je najavljivao moguće akvizicije na jugu zemlje, ali da će prilikom donošenja odluka biti veoma oprezni i da su današnja vremena za maloprodajni sektor veoma teška.\nPodsetimo, u Grčkoj su nedavno otvoreni i prvi supermarketi Spar-a koji je najavio otvaranje više od 350 prodavnica, dok njegovi konkurenti među kojima je Sklavenitis saopštava da beleži rast prodaje za više od 20%. Kompanija Ahold Delhaize najavila je otvaranje 100 novih Shop&Go marketa, a nove investicije najavili su i Lidl koji će ući u centralne gradske delove u kojima do sada nije bio prisutan, ali i Metro koji pravi ekspanziju i nakon preuzimanja Veropoulosa i koji je nedavno predstavio novi maloprodajni brend Milestone koji će biti konkurent kompanijama Ikea i Praktiker.\nGrčka,\tMasoutis,\tsupermarket,\totvaranje\nDatum poslednje izmene 24 maj 2018